ΛΕΥΤΕΡΙΑ: Υπονοούμενα από βουλευτή του Σύριζα για εμπρησμούς στη Πελοπόννησο\nΥπονοούμενα από βουλευτή του Σύριζα για εμπρησμούς στη Πελοπόννησο\nΣε εξέλιξη είναι νέα εστία πυρκαγιάς στην περιοχή Νύμφι στη Μάνη, σύμφωνα με δήλωση του βουλευτού Λακωνίας του ΣΥΡΙΖΑ, Σταύρου Αραχωβίτη, ο οποίος...\nβρέθηκε με κλιμάκιο του κόμματος στις περιοχές που επλήγησαν από την πύρινη λαίλαπα. «Πλέον ας ευχηθούμε να μην υπάρξουν ανθρώπινες απώλειες και στη συνέχεια πρέπει ο καθένας να αναλάβει τις ευθύνες του» υπογραμμίζει.\nΟ Σταύρος Αραχωβίτης ζητά να ερευνηθούν σε βάθος τα αίτια της πυρκαγιάς ενώ αφήνει αιχμές για το πως ξεκίνησε. «Θεωρώ ότι θα πρέπει να διερευνηθούν τα αίτια των πυρκαγιών τόσο κατά την ημέρα του Σαββάτου όσο και κατά την επόμενη ημέρα την Κυριακή. Η συχνή επανάληψη του φαινομένου των πυρκαγιών στο μανιάτικο τοπίο δεν συνιστά πλέον σύμπτωση» δήλωσε στο ΑΠΕ-ΜΠΕ, ο κ. Αραχωβίτης.\n«Οι πρόσφατες καταστροφικές πυρκαγιές που έπληξαν τη Μάνη στην περιοχή του Κοτρώνα και την περιοχή του Σκουταρίου δημιούργησαν μεγάλα προβλήματα στους κατοίκους. Εκφράζουμε την αμέριστη συμπαράστασή μας και είμαστε έμπρακτα στο πλευρό τους» τονίζει και προσθέτει πως επικοινώνησε με τον υπουργό Αγροτικής Ανάπτυξης Βαγγέλη Αποστόλου με τον οποίο και συμφώνησαν να καταβληθεί έκτακτη οικονομική στήριξη στους πληγέντες κτηνοτρόφους για την αγορά ζωοτροφών.\nΕρωτηθείς για το εάν υπήρξε ολιγωρία από την κρατική μηχανή, όπως αναφέρθηκε από μερίδα μέσων ενημέρωσης, ο κ. Αραχωβίτης τονίζει «κατά την επιτόπια επίσκεψή μου στην πληγείσα περιοχή μαζί με κλιμάκιο του ΣΥΡΙΖΑ Λακωνίας ενημερώθηκα για το μέγεθος της καταστροφής το οποίο διαπιστώσαμε και ιδίοις όμμασι. Ενημερωθήκαμε εκτενώς για το έργο και τις προσπάθειες της Πυροσβεστικής Υπηρεσίας από τον διοικητή Νοτίου Ελλάδος υποστράτηγο κ. Ματθαιόπουλο, τον διοικητή Πελοποννήσου κ Λαρέζο, τον διοικητή της ΕΜΑΚ κ. Κολοκούρη και τον διοικητή της Πυροσβεστικής Υπηρεσίας Γυθείου» λέει και συμπληρώνει «από το Σάββατο και την Κυριακή στην περιοχή βρίσκεται και συντονίζει ο υπαρχηγός του Πυροσβεστικού Σώματος κ. Βασιλειάδης με τον οποίο είχαμε τακτική επικοινωνία. Επίσης τακτική επικοινωνία υπήρχε με τον αρχηγό του Πυροσβεστικού Σώματος κ. Καπέλιο και τον γενικό γραμματέα Πολιτικής Προστασίας, κ. Καπάκη.Προσωπικό ενδιαφέρον για την επιχείρηση έδειξε ο αναπληρωτής υπουργός Προστασίας του Πολίτη κ. Τόσκας με τον οποίον επικοινωνούσαμε καθόλη τη διάρκεια της εξέλιξης της φωτιάς».


Βρήκε κιόλας τον επόμενο η Ιρίνα; (pics) | SDNA\nΒρήκε κιόλας τον επόμενο η Ιρίνα; (pics)\n19 Ιανουαρίου 2015, 14:49\nΠερνά και μόνη της καλά, τα καταφέρνει μια χαρά; Ή βρήκε αλλού παρηγοριά; Ο χωρισμός της Ιρίνα Σάικ από τον Κριστιάνο Ρονάλντο δεν έχει τίποτα να ζηλέψει από σαπουνόπερες τύπου «Τόλμη και γοητεία».\nΉταν ένα από τα πιο «καυτά» ζευγάρια και λίγα εικοσιτετράωρα μετά την επισημοποίηση του χωρισμού τους, άρχισαν οι φήμες για νέους αγαπημένους. Δηλαδή, για το νέο αμόρε της Ρωσίδας καλλονής, καθώς ο Πορτογάλος άσος της μπάλας φαίνεται πως, προς το παρόν, είναι μόνος του.\nΗ μετάλλαξη του Κολοβού!


ΠΕΤΡΙΝΟ ΠΟΤΑΜΙ - Β126\nΟ Νεστορής είναι πολύ προβληματισμένος για το τι θα κάνει ξέροντας για την αρρώστεια της Αναστούς, ενώ ο Στεφανής έρχεται στην κρυψώνα τους και προσπαθεί ν’ αρπάξει το μωρό, αφού φοβάται ότι η Αναστού είναι στα τελευταία της. Ο Καραμεμμέτ απειλεί τον Ληόντα ότι θα σφάξει την Χαριτίνη αν δεν τον αφήσει ήσυχο. Ο Θεοδόσης καταστρώνει ένα σχέδιο με τον Κυπριανό για να φέρει την Ιφέτ κοντά του για πάντα. Ο Ληόντας πηγαίνει στην Βαλού κι επιστρέφει το ποίημα που θα έλεγε στην γιορτή, λέγοντας της ότι θα προσπαθήσει να κρατηθεί μακριά της. Η Μαρκαρού που περιμένει με αγωνία τον Νεστορή βρίσκει στην καλύφη της Ευτερπούς τον Χριστοδουλή να την περιμένει.


Τσιντώνης και… 1-0 για τον Πανιώνιο – newsacademies\nΤσιντώνης και… 1-0 για τον Πανιώνιο\nFebruary 24, 2018, 21:03\n«Φτωχό» πλην αρκετό ήταν το 1-0 για τον Πανιώνιο στο ντέρμπι με τον Αστέρα Τρίπολης! Οι «κυανέρυθροι» κατάφεραν να πάρουν τους τρεις βαθμούς της νίκης στην έδρα τους και να πανηγυρίσουν το τρίποντο που τους έδωσε το δικαίωμα να επιστρέψουν στις νίκες μία εβδομάδα μετά την ήττα από τον Ολυμπιακό στο Ρέντη.\nΤο μοναδικό γκολ που μπήκε στο ματς σημειώθηκε στο 15′, όταν ο Τσιντώνης πλάσαρε για το 1-0 του αγώνα. Νωρίτερα ο Αστέρας είχε μεγάλη ευκαιρία να προηγηθεί, όταν στο 10′ η κεφαλιά του Νικολακόπουλου βρήκε το οριζόντιο δοκάρι του Αστρά.\nΠαράλληλα, στο 18′ είχε καλή ευκαιρία ο Πανιώνιος για ένα δεύτερο γκολ, σε τετ α τετ του Αποστόλου. Από εκεί και πέρα, το ματς ήταν περισσότερο παιχνίδι κέντρου, με τις δύο ομάδες να παίζουν δυνατά και να μην φτάνουν στην επίτευξη κάποιου δεύτερου γκολ στον αγώνα.\nΠΑΝΙΩΝΙΟΣ (Δημήτρης Κοροπούλης): Αστράς, Γρηγορόπουλος, Μπέτσας, Γιαννής, Αγγέλης, Αντζέλι, Τσιντώνης (80′ Μιτζάλι), Σουσώνης (88′ Οικονόμου), Αποστόλου, Οικονομίδης, Νομικός (60′ Αρσενίδης).\nΑΣΤΕΡΑΣ ΤΡΙΠΟΛΗΣ (Γιώργος Γεωργουλόπουλος): Τσημόπουλος, Διαμαντόπουλος, Ζήσης (70′ Ασημάκης), Αντζουλάς, Χριστόπουλος, Κανελλόπουλος, Γλέζος, Χασάν, Νικολακόπουλος, Μαρίνος (73′ Τανουσάι), Φωτόπουλος (55′ Τζίμας).


Κατάνυξις: Δημήτρης Νατσιός, Για να σωθεί η Ελλάδα στους καιρούς τους ύστατους\nΔημήτρης Νατσιός, Για να σωθεί η Ελλάδα στους καιρούς τους ύστατους\nΚόμμα χωρίς… επώνυμα σκύβαλα; Όσες φορές βγαίνει στο «μεϊντάνι» κόμμα «αγνώστων», αν γλιτώσει την διαπόμπευση και την ειρωνεία από τα βοθροκάναλα, περιορίζεται σε αποκαρδιωτικά ποσοστά, που φτάνουν στα όρια της γελοιοποίησης. Κι αυτό γιατί είναι κόμματα-νεοεποχίτικα κομματίδια ή προσωποπαγή ή… αλιβάνιστα. (Όσα κόμματα αγαθών προθέσεων εμφανίστηκαν τα τελευταία χρόνια περιορίστηκαν στο 0,5%, άρα απέτυχαν. Προφανώς δεν φταίει ο λαός, αλλά τα ίδια. Όταν ο δάσκαλος διδάσκει και οι μαθητές δεν καταλαβαίνουν, ελέγχεται ο δάσκαλος για ανεπάρκεια και ανικανότητα και όχι οι μαθητές).\nΚαι συνεχίζει ο Μακρυγιάννης: «Αυτήνοι αφεντάδες μας κι εμείς είλωτές τους. Πήραν τα καλύτερα υποστατικά, τις καλύτερες θέσεις, τους σπιτότοπους, στα υπουργεία βαριούς μιστούς. Κριταί αυτήνοι, αφεντάδες αυτήνοι…και οι αγωνισταί δεν έχουν ούτε γομάρι. Και ξυπόλητοι και γυμνοί διακονεύουν εις τα σοκάκια». Ο Τερτσέτης στα Απομνημονεύματα του Κολοκοτρώνη διασώζει κάτι που «επροξενούσεν γέλωτα άσβεστον» στον Γέρο του Μοριά. Είχε λάβει μια επιστολή από έναν λογιότατο, γνωστό του, που ζούσε στην Ευρώπη, ο οποίος έγραφε: «Ή να ελευθερωθούμε ή να χαθείτε»). Άρα αν ανατραπεί το υπάρχον πολιτικό σκηνικό δεν θα μιλάμε για το τέλος της μεταπολίτευσης, αλλά για το τέλος των πολιτικών της μεταπολιτευτικής εποχής. Το ζητούμενο, πώς ανατρέπεται το σιδηροπαγές σύστημα; Κάποιοι μιλούν για κοινωνικές εκρήξεις, ο λαός αυτοδίκως να τιμωρήσει και να απαλλάξει τον τόπο από τους… πατριδοφθόρους πολιτικούς και την νεοταξική πανούκλα που επικάθησε στο σβέρκο μας. Εφιαλτικό σενάριο. Υπάρχουν πολλοί λύκοι (κυρίως γκρίζοι) που θα εκμεταλλευτούν την… αναμπουμπούλα. Σε τέτοια περίσταση κούρσεψαν την Κύπρο. Το εξ ανατολών θηρίο εξάλλου, αλληλοσπαρασσόμενο, αναμένει για εξαγωγή της διάλυσής του. .\nΝατσιός Δημήτρης δάσκαλος - Κιλκίς.


Κοιμηθείτε για να μην αρρωστήσετε! | Vita.gr\nΕπικαιρότητα 13 Ιανουαρίου 2009 | 18:11 | Vita Team\nΚοιμηθείτε για να μην αρρωστήσετε!\nΑυτό συνιστούν τώρα οι ειδικοί, καθώς διαπίστωσαν ότι όσοι χορταίνουν ύπνο, προστατεύονται καλύτερα από τους εποχικούς ιούς.\nΗ μελέτη πραγματοποιήθηκε από τους ερευνητές του Πανεπιστημίου Κάρνεγκι Μέλλον στο Πίτσμπουργκ. Συμμετείχαν υγιείς εθελοντές -78 άνδρες και 75 γυναίκες, ηλικίας από 21 έως 55 ετών- οι οποίοι έλαβαν το διόλου ευκαταφρόνητο ποσό των 880 ευρώ, προκειμένου να υποβληθούν σε ψεκασμό ιών της γρίπης.\nΤο πείραμα έγινε σε ένα ξενοδοχείο όπου οι ειδικοί προχώρησαν στον ψεκασμό των εθελοντών, οι οποίοι παρέμεναν εκεί για το διάστημα των επόμενων πέντε ημερών, ώστε να διαπιστωθεί κατά πόσο θα εμφάνιζαν συμπτώματα γρίπης ή όχι.\nΠρος μεγάλη τους έκπληξη, λοιπόν, οι ερευνητές διαπίστωσαν ότι όσοι απολάμβαναν έναν οκτάωρο ύπνο σχεδόν κάθε βράδυ είχαν πολύ λιγότερες πιθανότητες να αρρωστήσουν, σε αντίθεση με εκείνους που κοιμούνταν λίγο. Συγκεκριμένα από τους 153 εθελοντές, προσβλήθηκαν οι 135, αλλά μόνο οι 54 αρρώστησαν.\nΌπως εξάλλου αναφέρει κατηγορηματικά ο επικεφαλής της έρευνας δρ. Σέλντον Κόεν: «Όσο περισσότερο κοιμάται κανείς, τόσο περισσότερο προστατεύεται από κρυολογήματα».\nΜεγάλη σημασία, μάλιστα, έδειξε να παίζει ακόμη και ο ύπνος των συμμετεχόντων κατά τις προηγούμενες εβδομάδες. Όσοι είχαν δηλώσει ότι κοιμούνταν λιγότερο από επτά ώρες κάθε βράδυ, πριν εκτεθούν στους ιούς, αντιμετώπιζαν τριπλάσιο κίνδυνο να αρρωστήσουν συγκριτικά με όσους είχαν δηλώσει ότι συμπλήρωναν οκτώ ώρες ύπνου ή περισσότερες.\nΌπως υποστηρίζει ο δρ. Κόεν, ο ύπνος πολύ πιθανόν να παίζει το ρόλο του «ρυθμιστή» του ανοσοποιητικού συστήματος, προσφέροντας έτσι μεγαλύτερη προστασία του οργανισμού.


cinema: Τους «έγδυσε» ο Γούντι Άλεν\nΤο ποσό των 5 εκατ. δολαρίων θα λάβει από την αμερικανική εταιρεία ενδυμάτων “Apparel” ο δημοφιλής σκηνοθέτης και ηθοποιός, Γούντι Άλεν, ο οποίος είχε υποβάλει μήνυση στην εταιρεία για προσβολή της προσωπικότητάς του.\nΣύμφωνα με σημερινά δημοσιεύματα του ξένου Τύπου, η Apparel σχεδίασε μπλουζάκια που απεικόνιζαν τον Άλεν μεταμφιεσμένο σε ραββίνο έξω από το Μανχάταν. Ο ηθοποιός κινήθηκε δικαστικά εναντίον της εταιρείας, θεωρώντας ότι η τελευταία δεν του ζήτησε την άδεια, ώστε να προχωρήσει σε διαφήμισή του. Ωστόσο, η Apparel χρησιμοποίησε μάλλον λανθασμένη υπερασπιστική γραμμή, δίνοντας έμφαση στον πολυτάραχο προσωπικό βίο του Άλεν, γεγονός που εκμεταλλεύθηκε στο έπακρο ο ίδιος προκειμένου να πείσει τη δικαιοσύνη ότι όλα όσα του προσάπτονται είναι κακοήθειες. Μεγάλες εταιρείες ενδυμάτων επιλέγουν συστηματικά φωτογραφίες διασημοτήτων, χωρίς άδεια, προκειμένου να προχωρήσουν σε δυναμική προώθηση των πωλήσεών τους.\nLabels: Άλεν Γούντι


kato diminio: ΕΚΤΑΚΤΟ ΤΩΡΑ !! ΕΡΧΕΤΑΙ ΚΑΤΑΣΤΡΟΦΙΚΗ ΥΠΕΡΚΑΤΑΙΓΙΔΑ !!\nΜεγάλο είναι το ενδεχόμενο για σφοδρό χαλάζι στη δυτική Μακεδονία, στη δυτική Θεσσαλία και στην Ήπειρο, κυρίως αργά το απόγευμα.\nΣποραδική καταιγίδα, ενδέχεται να σημειωθεί το απόγευμα και στη πόλη της Θεσσαλονίκη, κυρίως όμως στα πιο δυτικά τμήματα της πόλης.\nΤις βραδινές ώρες και τα ξημερώματα της Κυριακής, ο καιρός θα παραμείνει άστατος με σποραδικές καταιγίδες και τοπικές βροχές, στη δυτική και κεντρική Μακεδονία, στη Θεσσαλία αλλά και στη Στερεά Ελλάδα.\nΠροσοχή και πάλι το απόγευμα στη βορειοδυτική Ελλάδα, καθώς προβλέπονται ακραία καιρικά φαινόμενα σε αρκετές περιοχές.\nΕΚΤΑΚΤΟ ΤΩΡΑ !! ΕΡΧΕΤΑΙ ΚΑΤΑΣΤΡΟΦΙΚΗ ΥΠΕΡΚΑΤΑΙΓΙΔΑ...


Διακοπές στην Ε.Ε. με ψηφιακό πιστοποιητικό - trikalaIN\nΔιακοπές στην Ε.Ε. με ψηφιακό πιστοποιητικό\nΔείτε αναλυτικά πώς θα γίνεται η έκδοση του\nΜέχρι στιγμής οι 27 χώρες μέλη της Ευρωπαϊκής Οικογένειας συμφώνησαν επισήμως στην έκδοση ταξιδιωτικών πιστοποιητικών Covid, με απώτερο στόχο ν΄ανοίξει όσο τον δυνατόν πιο νωρίς ο τουρισμός το καλοκαίρι. Όμως για να τεθεί σε ισχύ η συμφωνία, πρέπει το Ευρωπαϊκό Κοινοβούλιο με τη σειρά του, να εγκρίνει την πρόταση των χωρών και αν αυτό επιτευχθεί τότε τον Μάϊο θ΄αρχίσουν οι τελικές συνομιλίες ανάμεσα στους πρεσβευτές των χωρών και την Κομισιόν\nΣύμφωνα με ρεπορτάζ του newpost.gr, οι πρεσβευτές των χωρών δεσμεύτηκαν πως, μέχρι το καλοκαίρι του 2021 θα έχουν έτοιμο το τελικό νομικό πλαίσιο.\nΕιδικότερα, η Ούρσουλα Φον. Ντερ Λάιεν ανέφερε:«Σημαντικό βήμα προς τα εμπρός: μας φέρνει πιο κοντά στον στόχο μας για τη θέσπιση του πιστοποιητικού έως τον Ιούνιο, ώστε οι Ευρωπαίοι να μπορούν να ταξιδεύουν με ασφάλεια αυτό το καλοκαίρι.\nΤο πιστοποιητικό θα γίνει αποδεκτό σε όλη την ΕΕ και είναι διαθέσιμο για όλους. Προς το παρόν πρέπει να παραμείνουμε προσεκτικοί αλλά είναι καιρός να προετοιμαστούμε!».\nΤο κείμενο του σχεδίου κανονισμού περιέχει μια διάταξη που επιτρέπει στην Ιρλανδία και στα άλλα κράτη μέλη να αποδέχονται αμοιβαία πιστοποιητικά που εκδίδονται σε υπηκόους τρίτων χωρών βάσει αμοιβαιότητας.\nΕπίσης γίνονται σχέδια, το πράσινο πιστοποιητικό θα εφαρμοστεί και στην Ισλανδία, στο Λιχτενστάιν, στη Νορβηγία, καθώς και στην Ελβετία.\nΣύμφωνα με τον Πρωθυπουργό της Πορτογαλίας António Costa, το νομικό πλαίσιο του ψηφιακού πράσινου πιστοποιητικού αποτελείται από δύο νομοθετικές προτάσεις.\nΤο πρώτο αφορά πολίτες της ΕΕ και μέλη των οικογενειών τους και\nτο δεύτερο αφορά υπηκόους τρίτων χωρών που διαμένουν νόμιμα στην επικράτεια ενός κράτους μέλους.\nΨηφιακό πράσινο πιστοποιητικό για όλους τους πολίτες της ΕΕ\nΤο ψηφιακό πράσινο πιστοποιητικό θα επιτρέψει στους Ευρωπαίους να ταξιδέψουν με ασφάλεια και ελευθερία μέσα στην ΕΕ στη διάρκεια της πανδημίας COVID-19.\nΒέβαια πιστοποιητικό θα μπορούν να εκδώσουν όλοι οι πολίτες της Ευρώπης που έχουν εμβολιασθεί, που έχουν αναρρώσει από την Covid-19 ή που έχουν αρνητικό διαγνωστικό τεστ.\nΤο ψηφιακό έγγραφο θα εκδίδεται δωρεάν, θα ισχύει για όλη τη διάρκεια της πανδημίας και θα έχει υψηλό επίπεδο προστασίας δεδομένων, καθώς θα περιέχει μόνον τα πιο σημαντικά και σχετικά με την COVID προσωπικά δεδομένα (π.χ. ταυτοποίηση του ατόμου, εμβόλιο που χρησιμοποιήθηκε, αριθμό παρτίδας, ημερομηνία και τόπος του εμβολιασμού/τεστ).\nΕπίσης το ψηφιακό πράσινο πιστοποιητικό δεν αποτελεί προϋπόθεση για την άσκηση δικαιωμάτων ελεύθερης κυκλοφορίας και δεν αποτελεί ταξιδιωτικό έγγραφο, προκειμένου να τονιστεί η αρχή της απαγόρευσης των διακρίσεων, ιδίως έναντι των μη εμβολιασμένων ατόμων.\nΈλεγχος μέσω Αεροπορικών εταιριών\nΟι αεροπορικές εταιρίες θα μπορούν να ελέγχουν τα νέα πιστοποιητικά COVID της Ευρωπαϊκής Ένωσης προτού επιτρέψουν την επιβίβαση στα αεροσκάφη τους επιβατών που πηγαίνουν για καλοκαιρινές διακοπές, δήλωσε προ ημερών υψηλόβαθμος αξιωματούχος της Κομισιόν, καθώς η Ένωση επιδιώκει μια επανεκκίνηση του τουριστικού τομέα που υπέστη μεγάλο πλήγμα από την πανδημία.\n«Αυτό που θέλουμε είναι να δώσουμε στους πολίτες και στις χώρες μέλη ένα εργαλείο που παρέχει την απαραίτητη εμπιστοσύνη και αυτοπεποίθηση. Ένα εργαλείο στο οποίο οι αρμόδιες αρχές μπορούν να στηριχθούν οποτεδήποτε χρειαστεί για να διευκολύνουν την ελεύθερη μετακίνηση», είπε.\n«Παρομοίως, μια αεροπορική εταιρία θα μπορούσε… να επαληθεύει την εγκυρότητα του πιστοποιητικού με έναν απλό τρόπο στο check-in», δήλωσε ο Ρέιντερς σε Επιτροπή του Ευρωκοινοβουλίου. «Οι μακρές συζητήσεις στην πύλη θα ήταν καλό να αποφευχθούν».\nΠοιες πληροφορίες θα περιλαμβάνει το ψηφιακό πράσινο πιστοποιητικό;\nΤο ψηφιακό πράσινο πιστοποιητικό θα περιέχει τις απαραίτητες βασικές πληροφορίες, όπως:\nκράτος μέλος έκδοσης &\nέναν μοναδικό αναγνωριστικό κωδικό.\nΓια το πιστοποιητικό εμβολιασμού: θα υπάρχουν οι πληροφορίες για το χορηγηθέν εμβόλιο, τον παρασκευαστή του εμβολίου, τον αριθμό δόσεων, και την ημερομηνία εμβολιασμού·\nΓια το πιστοποιητικό εξέτασης: είδος δοκιμασίας, ημερομηνία και ώρα της δοκιμασίας, κέντρο εξέτασης και αποτέλεσμα·\nΓια το πιστοποιητικό ανάρρωσης: ημερομηνία θετικού αποτελέσματος δοκιμασίας, εκδότης του πιστοποιητικού, ημερομηνία έκδοσης, ημερομηνία λήξης ισχύος.\nTo ψηφιακό πράσινο πιστοποιητικό θα λειτουργεί σε όλη την ΕΕ με κωδικό QR\nΤο ψηφιακό πράσινο πιστοποιητικό θα περιέχει κωδικό QR με ψηφιακή υπογραφή για την προστασία του από πλαστογράφηση. Όταν γίνεται έλεγχος στο πιστοποιητικό, σαρώνεται ο κωδικός QR και γίνεται η επαλήθευση της υπογραφής.\nΗ Ευρωπαϊκή Επιτροπή θα δημιουργήσει πύλη, μέσων της οποίας όλες οι υπογραφές των πιστοποιητικών θα μπορούν να επαληθευτούν σε όλη την ΕΕ.\nΤονίζουν ότι: Τα προσωπικά δεδομένα του κατόχου του πιστοποιητικού δεν περνούν μέσω της πύλης, αφού αυτό δεν αναγκαίο για την επαλήθευση της ψηφιακής υπογραφής.\nΓιατί τα Rapid Test και τα Self Test δεν εξασφαλίζουν την έκδοση πράσινου πιστοποιητικού\nΟι αυτοδιαγνωστικές δοκιμασίες δεν εκτελούνται σε ελεγχόμενες συνθήκες, προς το παρόν, και θεωρούνται λιγότερο αξιόπιστες. Τα πιστοποιητικά θα πρέπει να εκδίδονται από τις υγειονομικές αρχές, οι οποίες, ωστόσο, δεν μπορούν να ελέγξουν δοκιμασίες που εκτελούνται, για παράδειγμα, στο σπίτι και, επομένως, δεν μπορούν να εκδίδουν αξιόπιστα πιστοποιητικά γι’ αυτές.\nΓια πόσο χρονικό διάστημα θα εφαρμόζεται το ψηφιακό πράσινο πιστοποιητικό;\nΤα πιστοποιητικά συνδέονται με την πανδημία COVID-19. Το σύστημα ψηφιακών πράσινων πιστοποιητικών θα ανασταλεί μόλις ο Παγκόσμιος Οργανισμός Υγείας (ΠΟΥ) κηρύξει το τέλος της διεθνούς κατάστασης έκτακτης ανάγκης στον τομέα της δημόσιας υγείας εξαιτίας της COVID-19. Ομοίως, αν ο ΠΟΥ κηρύξει εκ νέου διεθνή κατάσταση έκτακτης ανάγκης στον τομέα της δημόσιας υγείας εξαιτίας της COVID-19, παραλλαγής της ή παρόμοιας λοιμώδους νόσου, το σύστημα θα μπορούσε να ενεργοποιηθεί και πάλι.\nΘα είναι συμβατό με τα συστήματα άλλων χωρών;\nΓια την ώρα, η Επιτροπή καταβάλλει προσπάθειες για να διασφαλίσει ότι τα πιστοποιητικά είναι συμβατά με τα συστήματα τρίτων χωρών, εκτός της ΕΕ.\nΗ πρόταση είναι ανοικτή σε παγκόσμιες πρωτοβουλίες και λαμβάνει υπόψη τις συνεχιζόμενες προσπάθειες εξειδικευμένων οργανισμών των Ηνωμένων Εθνών, όπως είναι ο Παγκόσμιος Οργανισμός Υγείας (ΠΟΥ) και ο Διεθνής Οργανισμός Πολιτικής Αεροπορίας (ΔΟΠΑ), για τη θέσπιση προδιαγραφών και καθοδήγησης σχετικά με τη χρήση ψηφιακών τεχνολογιών για την τεκμηρίωση της κατάστασης εμβολιασμού.\nΟι τρίτες χώρες θα πρέπει να ενθαρρύνονται να αναγνωρίζουν το «ψηφιακό πράσινο πιστοποιητικό» κατά την άρση των περιορισμών για τα μη ουσιώδη ταξίδια.\nΟ κανονισμός θα ενσωματωθεί στη συμφωνία ΕΟΧ, ώστε οι χώρες αυτές (Ισλανδία, Λιχτενστάιν και Νορβηγία) να έχουν τη δυνατότητα να εφαρμόσουν το σύστημα ψηφιακών πράσινων πιστοποιητικών της ΕΕ.\nΌσον αφορά την Ελβετία, η Επιτροπή θα μπορεί να αποφασίσει την αποδοχή των ελβετικών πιστοποιητικών που εκδίδονται σύμφωνα με το σχέδιο κανονισμού για το ψηφιακό πράσινο πιστοποιητικό, σε βάση αμοιβαιότητας.\nΕπειδή τα δεδομένα προσωπικού χαρακτήρα που περιλαμβάνονται στα πιστοποιητικά περιέχουν ευαίσθητα ιατρικά δεδομένα, θα εξασφαλίζεται πολύ υψηλό επίπεδο προστασίας των δεδομένων.\nΤα πιστοποιητικά θα περιλαμβάνουν μόνο ένα περιορισμένο σύνολο πληροφοριών που είναι απαραίτητες.\nΟι πληροφορίες αυτές δεν μπορούν να διατηρούνται από τις χώρες επίσκεψης. Για σκοπούς επαλήθευσης, ελέγχεται μόνο η εγκυρότητα και η γνησιότητα του πιστοποιητικού με επαλήθευση του εκδότη και της υπογραφής του.\nΗ επίσκεψη της Κατερίνας Σακελλαροπούλου στο παράρτημα Καρδίτσας του ΚΚΠΠ Θεσσαλίας\nΣυνάντηση Χατζηγάκη –Υπουργού Δικαιοσύνης\nΕπιστήμονες δημιούργησαν οικολογικό τζάμι από…ξύλο\nΕμβολιασμένος και με τη…βούλα ο Σάκης Παπαδόπουλος\nΗ Γερμανία «λιώνει» με ταχύτητα σπρίντερ\nΜόσιαλος πατέντα εμβολίων: Ο πρώτος που το πρότεινε\nΤρικάλης: Κανείς μαθητής και εκπαιδευτικός δεν θα εισέρχεται χωρίς τη βεβαίωση του σελφ-τεστ\nΣήμανε η ώρα της επιστροφής για τον γιατρό;\nΠόσα χρήματα πρέπει να αποταμιεύσεις ανάλογα με την ηλικία σου


Το σημείο - τομή για τη ραγδαία άνοδο των ποσοστών του Βασίλη Κικίλια ήταν η σοβαρότητα που έδειξε αναφορικά με τη διαχείριση της covid-19. Αυτό είναι άλλωστε που παρέχει και στην κυβέρνηση το ισχυρό πολιτικό κεφάλαιο και δίνει τη δυνατότητα στον Κυριάκο Μητσοτάκη, να σχεδιάσει τα επόμενα βήματα. Το αξιοσημείωτο, εν προκειμένω, είναι πως για τα θέματα οικονομίας η κοινή γνώμη είναι περισσότερο διχασμένη καθώς δημιούργησαν μεν αισθήματα αισιοδοξίας στο 47,3% της κοινής γνώμης, υπάρχει όμως ένα 40,4% που δηλώνει ανήσυχο.\nΔείτε περισσότερα για τη δημοσκόπηση και τη διαφορά 22% ανάμεσα σε Ν.Δ. και ΣΥΡΙΖΑ εδώ


μωσαϊκό Archives - Homie.gr\nSuperfresh – Επιφάνεια για το μπάνιο, χωρίς αρμούς\nΤο homie.gr είναι εδώ καθημερινά και σας φέρνει τις νέες παγκόσμιες τάσεις στην αρχιτεκτονική αλλά και στην διακόσμηση εσωτερικών χώρων. Η νέα τάση για το μπάνιο είναι επιφάνειες χωρίς αρμούς.\nΦωτιστικό οροφής ή απλίκα τοίχου με παροχή από πρίζα.\nΜας φαίνεται λειψός ο φωτισμός στον χώρο μας; Θα θέλαμε νέα, πιο στιλάτα φωτιστικά για τα κομοδίνα του υπνοδωματίου μας; Δείτε μια πολύ όμορφη αλλά και έξυπνη λύση για την τοποθέτηση φωτιστικού οροφής χωρίς να χρειαστείτε ηλεκτρολόγο.\nUncategorized Σαλόνι - Τραπεζαρία\nΠως επιλέγουμε καναπέ για το σαλόνι μας (photos)\nΟ καναπές του καθιστικού μας ίσως είναι το έπιπλο που έχει την μεγαλύτερη χρήση στα σύγχρονα σπίτια. Αυτό σημαίνει πως πρέπει να δώσουμε ιδιαίτερη προσοχή κατά την επιλογή του.\n5 Αλλαγές που πρέπει να κάνουμε στο σπίτι μας αυτήν την άνοιξη\nΗ Άνοιξη έχει φτάσει και ας μην το έχουμε καταλάβει. Αργά ή γρήγορα ο άστατος καιρός θα υποχωρήσει και θα πάρουν την θέση του θερμοκρασίες που θα μας «τραβάνε» μακριά από το σπίτι μας.\nΜπαλκόνι που έκλεισε με κούφωμα\nΣτην Ελλάδα το μπαλκόνι είναι ένα από τα πολύ βασικά στοιχεία του σπιτιού. Υπάρχουν μικροί ημιυπαίθριοι χώροι σε παλαιότερα κτίσματα που έχουν κλειστεί, όμως δεν είναι λειτουργικοί από αισθητικής απόψεως.\nΈπιπλα με χαμηλό ύψος\nΟι παράμετροι που πρέπει να σκεφτούμε για να επιλέξουμε έπιπλα στον χώρο μας είναι πολλοί. Πρώτα κοιτάμε τις διαστάσεις (πλάτος, ύψος) όμως σπάνια θα δούμε να απασχολεί το ύψος του επίπλου. Περισσότερα\nΕμφανές μπετό για την οροφή του σπιτιού μας, πως γίνεται;\nΤο εμφανές μπετό για την οροφή μας, είναι μια λεπτομέρεια που μπορεί να την έχει ο καθένας στο σπίτι του, αν του αρέσει.\n72τ.μ. σπίτι με ιδιαίτερη και οικονομική διακόσμηση\nΤα τετραγωνικά σε ένα σπίτι δεν είναι δεσμευτικά για την διακόσμηση του. Ακόμα και ένα μικρό σπίτι μπορεί να δείχνει εξαιρετικό.


Έχει βγάλει τα συμπεράσματά του ο Μαρτίνς - Super Sport FM | Η κορυφαία παγκύπρια αθλητική συχνότητα της Κύπρου\nΑΡΧΙΚΗ > ΕΛΛΑΔΑ > Έχει βγάλει τα συμπεράσματά του ο Μαρτίνς\nΈχει βγάλει τα συμπεράσματά του ο Μαρτίνς\n16/04/2018 10:45 233 Views\nΤο βράδυ της Δευτέρας (16/4, 19.30) οι “ερυθρόλευκοι” καλούνται να επιστρέψουν στις νίκες κόντρα στην Κέρκυρα στο Καραϊσκάκη και να κυνηγήσουν όποιες ελπίδες έχουν για την κατάληψη της 2ης θέσης που οδηγεί στα προκριματικά του Champions League.\nΑπό τη στιγμή που υπάρχει το Παναθηναϊκός – ΠΑΟΚ την προτελευταία αγωνιστική και ανοικτό το ενδεχόμενο οι Θεσσαλονικείς να γκελάρουν, οι Πειραιώτες έχουν την υποχρέωση να διεκδικήσουν εώς το τέλος το εισιτήριο για τα προκριματικά της κορυφαίας διασυλλογικής διοργάνωσης.\nΑπόψε στο Καραϊσκάκη θα είναι παρών και ο Πέδρο Μαρτίνς, ο οποίος θα παρακολουθήσει από κοντά το παιχνίδι, θα κρατήσει τις σημειώσεις του και την Τρίτη (17/4) θα επιστρέψει στην πατρίδα του. Πληροφορίες αναφέρουν ότι ενδέχεται να ξαναγυρίσει στο τέλος της σεζόν και να μην δει άλλο παιχνίδι από κοντά.\nΣε γενικές γραμμές πάντως ο Πορτογάλος τεχνικός έχει βγάλει τα συμπεράσματά του για το ρόστερ. Έχει μιλήσει με τον Κόντη, με το ιατρικό τιμ, με όλους όσους χρειαζόταν για να μάθει από πρώτο χέρι για κάθε παίκτη ξεχωριστά.\nΗ ουσία είναι ότι o Πέδρο Μαρτίνς θα φύγει την Τρίτη (17/4) για την πατρίδα του έχοντας πλήρη εικόνα για τους παίκτες που στελέχωσαν το φετινό ρόστερ.\nΓια παράδειγμα το γεγονός ότι δεν κλήθηκε ο Γκιγιόμ Ζιλέ στην αποστολή για την Κέρκυρα, είναι ένα ξεκάθαρο μήνυμα ότι δεν υπολογίζεται για τη νέα σεζόν και με τις ευλογίες του Μαρτίνς.\nΤο ότι ο Μποτία έμεινε επίσης εκτός αποστολής δεν έχει να κάνει μόνο με κάποιες μικροενοχλήσεις που έβγαλε το Σάββατο (14/4). Η αλήθεια είναι ότι από τα μέσα της εβδομάδας επικρατούσε ένα κλίμα στην ομάδα ότι ο Μποτία το πιθανότερο είναι να μην ξαναπαίξει εώς το τέλος της σεζόν, καθώς οι προπονητές θέλουν να δώσουν χρόνο σε παιδιά που υπολογίζονται για την επόμενη χρονιά (Σισέ, Ενχελς, Νικολάου). Ακόμα και καλά να ήταν ο Μποτία δηλαδή, το πολύ-πολύ να καθόταν στον πάγκο.\nΟ Μαρτίνς λοιπόν φέρεται να έχει καταλήξει σε ποιους θα στηριχθεί την επόμενη σεζόν από το υπάρχον ρόστερ. Δεν χρειάζεται το Ολυμπιακός – Κέρκυρα για να βγάλει ασφαλή συμπεράσματα. Το ότι θα δει το σημερινό παιχνίδι, περισσότερο έχει να κάνει με το να πάρει μία πρώτη γεύση από το φαληρικό γήπεδο και όχι τόσο με αυτά που θα δει εντός αγωνιστικού χώρου.\nΜην ξεχνάμε άλλωστε ότι τους “ερυθρόλευκους” τούς έχει “ξεκοκαλίσει” στα βίντεο που παρακολουθεί εδώ και μεγάλο χρονικό διάστημα. Οπότε, δεν θεωρεί ότι θα δει κάτι καινούριο κόντρα στην Κέρκυρα.


Σύλλογος Ηπειρωτών Βορείων Προαστίων Αττικής: 31/8/2014 - 7/9/2014\nΠραγματοποιήθηκε σήμερα η ορκωμοσία του Περιφερειά...\nΠραγματοποιήθηκε σήμερα η ορκωμοσία του Περιφερειάρχη κ. Αλέξανδρου Καχριμάνη, και των Αντιπεριφερειαρχών\nΣτο Διοικητήριο της Περιφέρειας Ηπείρου πραγματοποιήθηκε σήμερα η ορκωμοσία του Περιφερειάρχη κ. Αλέξανδρου Καχριμάνη, των Αντιπεριφερειαρχών Π.Ε. Άρτας κ. Βασιλείου Ψαθά, Π.Ε. Θεσπρωτίας κ. Θωμά Πιτούλη, Π.Ε. Πρέβεζας κ. Στράτου Ιωάννου και του νέου Περιφερειακού Συμβουλίου Ηπείρου, η θητεία του οποίου ξεκινά την 1η Σεπτεμβρίου 2014.\nΗ πρώτη θητεία των Περιφερειακών Αρχών ήταν ακόμη πιο δύσκολη από το γεγονός ότι θα έπρεπε να "στηθεί" η νέα δομή. Να αποκτήσουμε όλοι περιφερειακή συνείδηση. Να προωθήσει η Πολιτεία την αποκέντρωση, που είναι αίτημα, αλλά και αναγκαιότητα.\nΠολλές φορές απογοητευτήκαμε. Με πολλούς του Κεντρικού κράτους συγκρουστήκαμε. Γιατί ναι μεν ψήφισαν τον "Καλλικράτη", ναι μεν προέβλεψαν αρμοδιότητες για τις περιφέρειες, που έπρεπε και πρέπει να έχουν τον πρώτο λόγο στην ανάπτυξη της κάθε περιοχής, αλλά στην πορεία έκαναν ότι περνούσε από το "χέρι" τους για να τις πάρουν πίσω.\nΗ δεύτερη θητεία μας θα κριθεί επιτυχημένη, αν καταφέρουμε να "αναστήσουμε" τις παραγωγικές δυνάμεις, με πρώτες του πρωτογενή τομέα, να ανασυγκροτήσουμε το παραγωγικό μοντέλο της Ηπείρου, να προστατεύσουμε με έργα το περιβάλλον, να ολοκληρώσουμε τις μεγάλες υποδομές που ακόμη χρειάζεται η Ήπειρος.


Με μουσική των Kraftwerk προσπαθούσε να επικοινωνήσει με εξωγήινους – e-volos\nΜε μουσική των Kraftwerk προσπαθούσε να επικοινωνήσει με εξωγήινους\nΠρώτη καταχώρηση: Κυριακή, 30 Αυγούστου 2020, 10:59\n«John Was Trying to Contact Aliens» είναι ο τίτλος του ντοκιμαντέρ που εδώ και λίγες μέρες διαθέτει το Netflix. Είναι το πορτρέτο του John Shepherd, κάποιου από το Μίσιγκαν που προσπαθούσε να έρθει σε επαφή με εξωγήινους παίζοντας Kraftwerk, Afropop, Tangerine Dream, τζαζ και ρέγκε. Το διάρκειας 16 λεπτών ντοκιμαντέρ που σκηνοθέτησε ο Matthew Killip είναι ένας ύμνος στο πνεύμα της εξερεύνησης και καινοτομίας. Και μια σε βάθος σκιαγράφηση της θέλησης όλων μας για κάτι περισσότερο.\nΗ ταινία μας βάζει μέσα στο δωμάτιο του John, όπου ανάμεσα στον καναπέ και μια τεράστια βιβλιοθήκη με βινύλια (και ένα πικάπ) είναι στριμωγμένες δύο ψηλές ραφιέρες γεμάτες με ηλεκτρονικές συσκευές, που λες και έχουν βγει από παμπάλαια ταινία της NASA.\n«Ενδιαφέρομαι να ανακαλύψω το άγνωστο. Και το άγνωστο είναι αυτό ακριβώς -άγνωστο. Και ψάχνεις, και συνεχίζεις να ψάχνεις, λόγω της επιθυμίας σου. Γιατί ξέρεις ότι εκεί κάτι υπάρχει» λέει ο Τζον, που μοιάζει με μακρυμάλλη της δεκαετίας του 1970, ό,τι πρέπει για συναυλία των Allman Brothers Band (είτε πάνω στη σκηνή μαζί τους είτε κάτω). Μέσω ενός μείγματος καινούργιων πλάνων, φωτογραφιών αρχείου και σχολιασμού από τον John, η ταινία του Killip διευκρινίζει ότι από νεαρή ηλικία ο John αναλώθηκε στην προσπάθεια να επικοινωνήσει με εξώκοσμα όντα. Εφηύρε και κατασκεύασε μια ευρεία γκάμα από μαραφέτια και εξέπεμπε «μη εμπορική μουσική». Υποχρεώθηκε μάλιστα να προχωρήσει σε επέκταση του σπιτιού των παππούδων του, όπου ζούσε, για να στεγάσει, μεταξύ άλλων, και έναν διώροφο πομπό κυμάτων στο έξω διάστημα. Στον οποίο έδωσε την επίσημη ονομασία S.T.R.A.T. (Special Telemetry Research and Tracking).\nΣε ένα απομακρυσμένο σπίτι του Μίσιγκαν, με δάση γύρω γύρω, αυτός ο τρελοεπιστήμονας -και DJ για τα αστέρια- αφοσιωνόταν στην αναζήτησή του. Μιλά για τη μητέρα του η οποία τον μεγάλωσε μόνη και την οποία την έβλεπε λίγο: «Πάντα ήταν λίγο διαφορετική από μένα. Σχεδόν, αλλά όχι εξωγήινη. Στ’ αλήθεια, αυτή δεν είναι η σωστή λέξη. Απλά, διαφορετική». Εξομολογείται ότι η ζωή του ήταν ζωή μοναξιάς και παραδέχεται ότι αυτή η αποξένωση επιδεινώθηκε λόγω της ομοφυλοφιλίας του.\n«Μερικές φορές, έχοντας πάρει αυτή τη ρότα που έχω πάρει στη ζωή μου, κι αυτό το μονοπάτι, μοιάζει σαν να ήταν μάλλον ένας μοναχικός δρόμος στο βουνό προς ψηλότερες κορφές για να δεις τη θέα. Να τσεκάρεις κάτι που οι πιο πολλοί δεν βλέπουν. Οπότε, έχεις παραπάνω τάση να το πηγαίνεις μόνος σου. Σ’ αυτό δεν πολυέχεις συντροφιά» εξομολογείται.\nΠρος το τέλος του ντοκιμαντέρ, ο John (Που Προσπαθούσε να Επικοινωνήσει με Εξωγήινους) βρίσκει μια αδελφή ψυχή, τον Τζον Λιτέρνα που συνάντησε σε ένα μπαρ το 1993, κι ο οποίος εμφανισιακά είναι φτυστός ο John. Το ειδύλλιό τους έκανε στην άκρη τη μοναξιά του John, το πρότζεκτ S.T.R.A.T. εγκαταλήφθηκε. Στις αρχές του ντοκιμαντέρ ο John λέει: «Ποτέ δεν παραιτήθηκα από το να έρθω σε επαφή. Και ο ενθουσιασμός ήταν, για μένα, πάντα εκεί. Η προσμονή ότι κάτι θα συμβεί». Προς το τέλος της ταινίας, αστειεύεται: «Επαφή επετεύχθη».\nΗ τρυφερή ανάρτηση του Γιώργου Μαυρίδη με τη σύντροφό του\nΓενέθλια 10 χρόνων για το κιβώτιο διπλού συμπλέκτη (DCT) της Honda\nΑποκάλυψε με ποιον χολιγουντιανό ηθοποιό αντάλλαξε το καλύτερο κινηματογραφικό φιλί!\nΔυσκολεύτηκε η Βόλφσμπουργκ, 2-0 τη Ντέσνα\nΦωτιά κοντά στο πεδίο βολής στο Πετροχώρι\nΗ μεγαλύτερη παραγωγή καλλιστείων στην Ευρώπη για το 2020


Την πάτησες Ολυμπιακέ! | Goal News Cy\nΔΙΕΘΝΗEUROLEAGUEΤην πάτησες Ολυμπιακέ!\nΤην πάτησες Ολυμπιακέ!\nΈχει μεγάλη… ανηφόρα ο δρόμος για την Πόλη!\nΠολλά λάθη και αστοχία για τον Ολυμπιακό στο ξεκίνημα του δευτέρου ημιχρόνου, με αποτέλεσμα να μείνει για τέσσερα λεπτά χωρίς καλάθι και έτσι την Εφές να πλησιάσει (44-41). Στη συνέχεια, η επίθεση των «ερυθρόλευκων» δεν έβγαζε και… φωτιές, αλλά κάνοντας σωστά τα βασικά και παίζοντας φυσικά πολύ καλή άμυνα –ελέγχοντας και τα ριμπάουντ κράτησαν χαμηλά τους Τούρκους και έτσι κατάφεραν να ξεφύγουν στο +6 (49-43), στα τρία λεπτά πριν το τέλος της περιόδου. Ο Σπανούλης αποσύρθηκε στον πάγκο για τις απαραίτητες ανάσες, με τον Πρίντεζη να κρατά επιθετικά τους Πειραιώτες, αλλά τους Τούρκους να πλησιάζουν με τον Χάνεϊκατ (51-48). Ο ρυθμός του ματς δεν άνοιξε μέχρι το τέλος του τρίτου δεκαλέπτου, με το σκορ να διαμορφώνεται στο 54-51.\nΟ Χάνεϊκατ είχε βρει τρομερό ρυθμό και μπαίνοντας με την ίδια ενέργεια και στην τέταρτη περίοδο, έκανε μεγάλη «ζημιά» στον Ολυμπιακό, δίνοντας μόνος του ξανά το προβάδισμα στην Εφές (54-56). Ωστόσο, οι παίκτες του Γιάννη Σφαιρόπουλου άρχισαν να παίζουν άμυνα, έλεγχαν απόλυτα τα ριμπάουντ και έτσι έτρεξαν ένα 6-0 για το νέο προσπέρασμα (60-56), ενώ άλλο ένα μεγάλο τρίποντο του Σπανούλη στα μισά, τους πήγε στο +7 (65-58). Αντί, όμως, αυτό να δώσει ψυχολογία στους «ερυθρόλευκους», εκείνοι έχασαν εντελώς τη συγκέντρωσή τους. Πολύ κακές επιθέσεις από τη μία και πολλές ανισορροπίες στην άμυνα από την άλλη, με τους φιλοξενούμενους να βρίσκουν πολλά ελεύθερα σουτ και έτσι να κάνουν ένα 8-0 (65-66). Από εκείνο το σημείο και έπειτα, το ματς πήρε… φωτιά, με τις δύο ομάδες ανταλλάσσουν καλάθια (69-69). Ο Πρίντεζης έδωσε προβάδισμα στον Ολυμπιακό (71-69), αλλά η άμυνα… εξαφανίστηκε, με την Εφές να κάνει ένα 0-4 (71-73) και να παίρνει τη νίκη, αφού στο διάστημα αυτό ο υπαρχηγός είχε 0/2 βολές, ενώ ο Γκριν αστόχησε στο τρίποντο της νίκης στα τελευταία δευτερόλεπτα.


Κυριακή 17 Μαρτίου 2019 18:14\nΜε τις αναμετρήσεις της 16ης αγωνιστικής σε 1ο και 3ο όμιλο, αλλά και εκείνες της 17ης στον 5ο όμιλο και την ολοκλήρωση της ίδιας αγωνιστικής στον 4ο συνεχίστηκε σήμερα (17/3) το πρωτάθλημα της Β' ΕΠΣΛ.\nΣτον 1ο όμιλο με νίκες συνέχισαν Δόξα Βαλανίδας και Κεραυνός Δρυμού που με 37 πόντους οδηγούν την κούρσα, με την πρώτη να επικρατεί με 6-1 στην έδρα της Θύελλας Μεγ. Ελευθεροχωρίου και τον Δρυμό να επικρατεί 2-0 του Ροδιακού επίσης εκτός έδρας. Στην τρίτη θέση, παρά την ήττα της με 2-1 από Στεφανόβουνο/Γαλανόβρυση παρέμεινε η Ακαδημία Ποδοσφαίρου Ελασσόνας που έχει 30 πόντους.\nΓια τον 3ο όμιλο εύκολο έργο είχε ο Όλυμπος Γόννων, 6-1 την Θύελλα Ελάτειας με τους πρωτοπόρους να έχουν 37 πόντους, όσους έχει και ο Άρης Κουλουρίου ο οποίος νίκησε 3-1 τον Σ.Σ. Ραψάνης η οποία βρίσκεται πλέον τρίτη με 32 πόντους. Στους 31 ο Χείμαρρος Μαρμαρίνης, 1-2 στο Στόμιο τον Θερμαϊκό και στους 30 ο Όλυμπος Αιγάνης, 0-5 στην έδρα του ΔΙΑ 2018.\nΤέλος για τον 5ο όμιλο με νίκες συνέχισαν όλες οι ομάδες που προπορεύονται. Η Πέλα πέρασε σαν σίφουνας από την έδρα της Ομόνοιας την οποία νίκησε με 3-0 και παραμένει στη κορυφή με 39 βαθμούς, ενώ τους ίδιους βαθμούς έχει και η Δάφνη Γλαύκης που δεν αντιμετώπισε προβλήματα κόντρα στον Λαρισαϊκό τον οποίο νίκησε με 5-1. Άνετες νίκες και για Απόλλωνα Γαλήνης, 1-4 τον Αετό Αετόλοφου και Ηρακλή Χάλκης, 1-6 την αδύναμη Χαραυγή. 35 βαθμοί για Γαλήνη, 34 για Χάλκη.\nΑναλυτικά τα αποτελέσματα των αναμετρήσεων της Κυριακής (17/3) στο πρωτάθλημα της Β' ΕΠΣΛ:\nΣτεφανόβουνο/Γαλανόβρυση - Ακαδημία Ποδοσφαίρου Ελασσόνας 2-1\nΠροοδευτική Βερδικούσσας - Αναγέννηση Ευαγγελισμού 0-2\nΡοδιακός - Κεραυνός Δρυμού 0-2\nΑΟ Συκέας - Ηρακλής Πλατανουλίων 3-1\nΜύτικας Καλυβίων - Ακαδημία Τυρνάβου 0-4\nΘύελλα Μεγ. Ελευθεροχωρίου - Δόξα Βαλανίδας 1-6\n1. Δόξα Βαλανίδας 37\n2. Κεραυνός Δρυμού 37\n3. Ακαδημία Ποδοσφαίρου Ελασσόνας 30\n5. Προοδευτική Βερδικούσσας 28\n7. ΑΟ Συκέας 24\n8. Ηρακλής Πλατανουλίων 23\n11. Θύελλα Μεγ. Ελευθεροχωρίου 6\nΑκαδημία Ποδοσφαίρου Ελασσόνας - Αναγέννηση Ευαγγελισμού\nΚεραυνός Δρυμού - Στεφανόβουνο/Γαλανόβρυση\nΗρακλής Πλατανουλίων - Προοδευτική Βερδικούσσας\nΔόξα Βαλανίδας - ΑΟ Συκέας\nΘύελλα Μεγ. Ελευθεροχωρίου - Μύτικας Καλυβίων\nΆρης Κουλουρίου - Σ.Σ. Ραψάνης 3-1\nΑναγέννηση Πυργετού 2016 - Κεραυνός Παραποτάμου 2-0\nΘερμαϊκός Στομίου - Χείμαρρος Μαρμαρίνης 1-2\nΟλυμπιακός Χειμαδίου - Αναγέννηση Καλοχωρίου 3-1\nΌλυμπος Γόννων - Θύελλα Ελάτειας 6-1\nΔΙΑΣ 2018 - ΑΣ Όλυμπος Αιγάνης 0-5\n1. Άρης Κουλουρίου 37\n2. Όλυμπος Γόννων 37\n4. Χείμαρρος Μαρμαρίνης 31\n5. Όλυμπος Αιγάνης 30\n6. Αναγέννηση Πυργετού 2016 26\n7. Ολυμπιακός Χειμαδίου 23\n8. Κεραυνός Παραποτάμου 14\n9. Αναγέννηση Καλοχωρίου 13\n10. Θερμαϊκός Στομίου 11\nΣ.Σ. Ραψάνης - Κεραυνός Παραποτάμου\nΑναγέννηση Καλοχωρίου - Αναγέννηση Πυργετού 2016\nΘύελλα Ελάτειας - Θερμαϊκός Στομίου\nΑΣ Όλυμπος Αιγάνης - Ολυμπιακός Χειμαδίου\nΔΙΑΣ 2018 - Όλυμπος Γόννων\nΆγιος Θωμάς - Α.Ε. Μάνδρας 2016 0-1\nΜαρίνος Αντύπας - Σ.Φ. Λάρισα '88 1-0\n1. Κεραυνός Δένδρων 41\n2. Πανιώνιος Νέας Σμύρνης 37\n3. Δόξα Ραχούλας 35\n4. ΑΕ Μάνδρας 2016 31\n5. Ιπποκράτης 30\n6. Φορτούνα Κουτσοχέρου 26\n9. ΣΦ Λάρισα '88 12*\n12. ΑΟ Αμπελοκήπων 7\n13. Άγιος Θωμάς 3*\nΆγιος Θωμάς - ΑΟ Αμπελοκήπων\nΑτρόμητος Δασοχωρίου - Κεραυνός Δένδρων\nΑ.Ε. Μάνδρας 2016 - Μαρίνος Αντύπας\nΙπποκράτης - Φορτούνα Κουτσοχέρου\nΣ.Φ. Λάρισα '88 - Μαχητής Τερψιθέας\nΔόξα Ραχούλας - Διογένης Λάρισας\nΡεπό: Πανιώνιος Νέας Σμύρνης\nΑ.Σ. Μπαράζ Πηνειός - Αστήρ Ν. Περιβολίου 0-3 (α.α.)\nΑετός Αετολόφου - Απόλλων Γαλήνης 2016 1-4\nΟμόνοια Λάρισας - Πελασγιώτις Λάρισας 0-3\nΔάφνη Γλαύκης - Λαρισαϊκός 5-1\nΑ.Ε.Σ. Χαραυγή - Ηρακλής Χάλκης 1-6\n2. Δάφνη Γλαύκης 39\n3. Απόλλων Γαλήνης 2016 35\n4. Ηρακλής Χάλκης 34\n6. Αστήρ Ν. Περιβολίου 26\n8. Τοξότης Λάρισας 17\n9. Δόξα Ομορφοχωρίου 17\n10. Ομόνοια Λάρισας 16\n11. Αετός Αετολόφου 13\nΑπόλλων Γαλήνης 2016 - Δάφνη Γλαύκης\nΠελασγιώτις Λάρισας - Α.Σ. Μπαράζ Πηνειός 3-0 (α.α.)\nΛαρισαϊκός - Ανθούπολη\nΑστήρ Ν. Περιβολίου - Α.Ε.Σ. Χαραυγή\nΗρακλής Χάλκης - Τοξότης Λάρισας\nΡεπό: Δόξα Ομορφοχωρίου


19 Ιανουαρίου 2022 | 08:55\nΑυτές οι βιταμίνες ενισχύουν τον οργανισμό απέναντι στον κορονοϊό. Δείτε ποιες είναι οι βιταμίνες που ενισχύουν τον οργανισμό απέναντι στον κορονοϊό.\nΟ κορονοϊός έχει μπει στις ζωές μας τα τελευταία χρόνια τόσο πολύ, που τα τεστ έχουν γίνει πλέον καθημερινότητα για τους περισσότερους από εμάς. Σίγουρα θέλουμε να προστατεύσουμε εμάς και τα παιδιά μας από τον κορονοϊό και υπάρχουν μερικές βιταμίνες που θα μας βοηθήσουν σε αυτό.\nΆλλωστε είναι γνωστό ότι οι βιταμίνες είναι σε θέση να ενισχύσουν την άμυνα του οργανισμού όχι μόνο απέναντι στον κορονοϊό αλλά και σε κάθε παθογόνο μικρόβιο. Επίσης οι βιταμίνες είναι απαραίτητες για να μπορεί το σώμα μας να λειτουργεί καλύτερα μέσα στη μέρα. Διαβάστε παρακάτω ποιες βιταμίνες χρειαζόμαστε ενάντια στον κορονοϊό:\nphoto cover via: menshealth.com\nΠοιες είναι οι βιταμίνες που ενισχύουν τον οργανισμό μας απέναντι στον κορονοϊό;\nΟλοένα και περισσότερες μελέτες έχουν δείξει ότι μία διατροφή πλούσια σε φυτικές ίνες μπορεί να μειώσει τις πιθανότητες να κολλήσουμε κορονοϊό ενώ ακόμη κι αν νοσήσουμε μειώνει τις πιθανότητες να περάσουμε τον κορονοϊό βαριά.\nΣυγκεκριμένα υπάρχουν στοιχεία που δείχνουν ότι όσοι ακολουθούν μία υγιεινή διατροφή που βασίζεται στις φυτικές ίνες ήταν κατά 10% λιγότερο πιθανό να αναφέρουν ότι νόσησαν από κορονοϊό σε σύγκριση με αυτούς που δεν έχουν σωστές διατροφικές συνήθειες.\nΟι ίδιες μελέτες και με ποσοστό του 40% δείχνουν ότι οι άνθρωποι που τρέφονται υγιεινά ακόμη κι αν νοσήσουν δεν θα περάσουν τον κορονοϊό τόσο βαριά. Επίσης μία υγιεινή διατροφή θα βοηθήσει και στην γρήγορη αλλά και ομαλή ανάρρωση σε περίπτωση που νοσήσουμε.\nΔείτε ακόμα Βιταμίνη Ε: Σε ποιες τροφές υπάρχει και ποια είναι τα οφέλη για την υγεία\nΟπότε περιορίζουμε τα επεξεργασμένα τρόφιμα, τα επεξεργασμένα δημητριακά, τα αναψυκτικά και στοχεύουμε σε μία διατροφή που να περιλαμβάνει φρούτα, λαχανικά, λιπαρά ψάρια, ξηρούς καρπούς, όσπρια και προϊόντα ζύμωσης.\nΕπίσης καλό θα ήταν κάποιος να λαμβάνει συμπληρωματικά βιταμίνη C και D καθώς και ψευδάργυρο έτσι ώστε να διασφαλίσει την επαρκή πρόσληψη των συγκεκριμένων συστατικών στον οργανισμό. Έτσι το ανοσοποιητικό μας θα είναι πιο ισχυρό και μας προφυλάξει γενικότερα από ιογενείς λοιμώξεις.\nphoto cover via: helpguide.org\nΠοια είναι συγκεκριμένα τα θρεπτικά συστατικά που προστατεύουν κάποιον από τον κορονοϊό;\nΣτο περιοδικό «Frontiers in Physiology» δημοσιεύθηκαν ποια θρεπτικά συστατικά προστατεύουν κάποιον από τον κορονοϊό και αξίζει να τα λαμβάνουμε και μέσω συμπληρωματικών βιταμινών. Σύμφωνα λοιπόν με τα στοιχεία που δημοσιεύθηκαν το σώμα μας μπορεί να προστατευθεί από ιογενείς λοιμώξεις αν λαμβάνει:\nEPA και DHA (ωμέγα-3 λιπαρά οξέα), βιταμίνες B6 και B12 οι οποίες συσχετίζονται με την καλή λειτουργία των λευκοκυττάρων και την παραγωγή αντισωμάτων και βιταμίνης που δρα προστατευτικά στον βλεννογόνο των οργάνων και ενισχύει την παραγωγή και λειτουργία των λευκοκυττάρων.\nΕπίσης οι βιταμίνες C και Ε οι οποίες έχουν αντιοξειδωτική και αντιφλεγμονώδη δράση) η βιταμίνη D που συμβάλλει στην ενίσχυση του ανοσοποιητικού, ενώ η επάρκειά της μπορεί να μειώσει τις επιπλοκές και την πιθανότητα θανάτου από Covid-19.\nΤο φυλλικό οξύ ενισχύει τη καλή λειτουργία του ανοσοποιητικού, ενδυναμώνοντας την παραγωγή λευκοκυττάρων, ο ψευδάργυρος διότι τα χαμηλά επίπεδα ψευδάργυρου μπορούν να απειλήσουν το ανοσοποιητικό σύστημα).\nΟ σίδηρος διότι τα χαμηλά επίπεδα σιδήρου περιορίζουν τη φυσική ανοσία) το σελήνιο που είναι αντιοξειδωτικό συστατικό, το μαγνήσιο που υποστηρίζει το ανοσοποιητικό σύστημα και προλαμβάνει την φλεγμονή,\nο χαλκός που σε περίπτωση έλλειψης, τα συμπτώματα είναι αναιμία και αδύναμο ανοσοποιητικό.\nΤι ακριβώς ισχύει με τα ω-3 λιπαρά οξέα;\nΗ αυξημένη πρόσληψη ωμέγα -3 λοιπόν βοηθάει τον μεταβολισμό στην μείωση των φλεγμονωδών παραγόντων. Ένας πιθανός μηχανισμός με τον οποίο μπορούν να ωφελήσουν ορισμένους ασθενείς με συννοσηρότητες, οι οποίοι διατρέχουν σημαντικό κίνδυνο να εμφανίσουν θρομβώσεις.\nΈτσι αν ακολουθήσουμε μία διατροφή πλούσια σε ιχθυέλαια μπορεί να μην προκληθεί κάποια βλάβη στον οργανισμό ενώ αν λαμβάνουμε συμπληρώματα διατροφής με ω-3 λιπαρά οξέα είναι πιθανό να έχει αρνητικές επιπτώσεις αν δεν γίνεται με ιατρική παρακολούθηση.\nphoto cover via: consumerlab.com\nΑξίζει βέβαια να σημειωθεί ότι μπορεί να υπάρχει κάποια θεωρία που υποστηρίζει την ενισχυτική και θετική επίδραση τους στο ανοσοποιητικό μας σύστημα ενάντια στον κορονοϊό όμως από τις υπάρχουσες μελέτες δεν έχει βγει ένα τελικό και σίγουρα συμπέρασμα.\nΠρέπει να κάνουμε εξετάσεις αίματος πριν ξεκινήσουμε να παίρνουμε συμπληρώματα βιταμινών;\nΓια μερικές βιταμίνες όπως είναι οι D, ο ψευδάργυρος και ο σίδηρος θα ήταν καλό προτού ξεκινήσουμε να παίρνουμε συμπληρώματά τους, να κάνουμε πρώτα μερικές εξετάσεις αίματος.\nΈτσι θα έχουμε μία ξεκάθαρη εικόνα για τα επίπεδά τους στον οργανισμό μας και θα ξέρουμε με σιγουριά αν είναι πραγματική ανάγκη να τις πάρουμε. Όσων αφορά τα ωμέγα -3 λιπαρά δεν χρειάζεται να γίνει κάποιος αιματολογικός έλεγχος πριν ξεκινήσουμε την λήψη συμπληρωμάτων.\nΠως πρέπει να λάβουμε τις βιταμίνες και τα συμπληρώματα;\nΌσων αφορά τις λιποδιαλυτές βιταμίνες όπως είναι η D τις λαμβάνουμε μαζί με το φαγητό για να απορροφηθούν από τον οργανισμό πιο εύκολα. Τα ιχθυέλαια φροντίζουμε να τα παίρνουμε μαζί με το πρωινό ή το μεσημεριανό μας γεύμα.\nΌσων αφορά τις πολυβιταμίνες και τα αντιοξειδωτικά ο τρόπος που τα παίρνουμε εξαρτάται από τα σκευάσματα. Κάθε σκεύασμα έχει οδηγίες λήψης στην συσκευασία.\nphoto cover via: medicalnewstoday.com\nΜπορούν να πάρουν και τα παιδιά βιταμίνες και συμπληρώματα;\nΥπάρχουν συμπληρώματα διατροφής που έχουν σχεδιαστεί αποκλειστικά για ενήλικες και φυσικά δεν είναι κατάλληλα για παιδιά. Μπορεί δηλαδή να έχουν συστατικά σε ποσότητες που δεν είναι κατάλληλες για τον παιδικό οργανισμό. Καλό θα είναι πάντα να ρωτήσουμε έναν ειδικό πριν αγοράσουμε οποιοδήποτε τέτοιο σκεύασμα.\nΕίναι σημαντικό να παίρνουμε βιταμίνες και συμπληρώματα πριν κολλήσουμε κορονοϊό ή και μετά;\nΥπάρχουν θρεπτικές ουσίες που λειτουργούν ενισχυτικά τόσο στο επίπεδο της πρόσληψης όσο και στο επίπεδο της αντιμετώπισης του κορονοϊού. Αυτές οι ουσίες είναι ο ψευδάργυρος, η βιταμίνη D, τα ωμέγα -3 λιπαρά οξέα και τα προβιοτικά. Αυτά τα παίρνουμε και πριν και μετά.\nΥπάρχουν ομάδες πληθυσμού που είναι απαραίτητο να ξεκινήσουν βιταμίνες και συμπληρώματα;\nΆνθρωποι που ανήκουν στις ευπαθείς ομάδες και άνθρωποι που δεν τρέφονται σωστά τότε χρειάζεται να ξεκινήσουν να παίρνουν βιταμίνες και συμπληρώματα βιταμινών για να ενισχύσουν την άμυνα του οργανισμού τους. Βέβαια και όσοι δεν ανήκουν στις παραπάνω κατηγορίες ατόμων μπορεί να τα χρειάζονται.\nphoto cover via: goodnet.org\nΤις παραπάνω συμβουλές τις αντλήσαμε από τον Χαρίλαο Δημοσθενόπουλο SRD. MΜedSci. PhD, είναι κλινικός διαιτολόγος, βιολόγος, προϊστάμενος Διαιτολογικού Τμήματος ΓΝΑ «Λαϊκό», Μέλος ΔΣ Ελληνικής Διαβητολογικής Εταιρείας, Board Member of DNSG & Lead of EFAD European Specialist for Diabetes.


Φρίκη στη Γαλλία: Ο Τσετσένος Ισλαμιστής ανέβασε φωτογραφία του αποκεφαλισμένου πτώματος του καθηγητή στο twitter! – Europost Ειδήσεις και Νέα από Ελλάδα και Κόσμο\n‘Βόμβα’ κορωνοϊού στη Στρατιωτική Σχολή Ευελπίδων: Πληροφορίες για 17 κρούσματα\n‘Μπλόκα’ σε πεζόδρομους και πάρκα και μάσκες παντού, για όλους, στο Ιστορικό Κέντρο της Αθήνας – Τα νέα μέτρα για τον κορωνοϊό, μετά την σοκαριστική έκρηξη νέων κρουσμάτων\nΘρίλερ για τον Δένδια στα Τίρανα: Αλβανοί επιχείρησαν να τον λιντσάρουν και επίθεση στην Ελληνική διπλωματική αποστολή!\nΑπίστευτοι οι Γερμανοί: Τι απαντούν στην επιστολή Δένδια για εμπάργκο όπλων στην Τουρκία;\nΧαλκίδα: Οκτώ νέα κρούσματα κορωνοϊού σε εργοστάσιο – Συναγερμός στις Υγειονομικές Αρχές\nΗλικιωμένος έφαγε ξεγυρισμένο χαστούκι από τη γυναίκα του, μέσα στο αεροπλάνο, επειδή ‘έκραζε’ όσους επιβάτες φορούσαν μάσκα! Δείτε το απίστευτο βίντεο\nΜήνυμα των Ρώσων για την επέτειο του Ναβαρίνου με πολλούς αποδέκτες: «Βυθίσαμε τους Τούρκους και απελευθερώσαμε την Ελλάδα» (βίντεο)\nΝέες απειλές και χυδαιότητες από τον Ερντογάν: «Θα σας κόψουμε τα χέρια! Θα βλέπετε εφιάλτες!»\nΘρίλερ με την εξαφάνιση της 19χρονης στο Κορωπί: Μάρτυρες την είδαν να περιπλανάται σε άσχημη κατάσταση\nΑρχική/ΚΟΣΜΟΣ/Φρίκη στη Γαλλία: Ο Τσετσένος Ισλαμιστής ανέβασε φωτογραφία του αποκεφαλισμένου πτώματος του καθηγητή στο twitter!\nΦρίκη στη Γαλλία: Ο Τσετσένος Ισλαμιστής ανέβασε φωτογραφία του αποκεφαλισμένου πτώματος του καθηγητή στο twitter!\nNewsRoom17 Οκτωβρίου 2020\nΣοκαριστικές λεπτομέρειες για τον αποκεφαλισμό του καθηγητή Ιστορίας σε προάστιο του Παρισιού, έξω από το σχολείο που δίδασκε αποκάλυψε ο εισαγγελέας της αντιτρομοκρατικής Ζαν-Φρανσουά Ρικάρ.\nΟ δράστης, τσετσενικής καταγωγής, γεννημένος στη Ρωσία, διέμενε νόμιμα στη Γαλλία έχοντας το καθεστώς πρόσφυγα, πλησίασε μαθητές και τους ζήτησε να του υποδείξουν το θύμα του, τον 47χρονο καθηγητή Σαμιέλ Πατί.\nΑίσθηση προκαλεί η συμπεριφορά του μετά τον αποκεφαλισμό. Ο δράστης δημοσίευσε στο twitter φωτογραφία του πτώματος του καθηγητή, συνοδευόμενη από ένα μήνυμα που αναλάμβανε την ευθύνη για τον φόνο. Σύμφωνα με τον Ρικάρ, ο λογαριασμός ανήκει στον δράστη.\nΛίγα λεπτά αργότερα, η αστυνομία τον πυροβόλησε και τον σκότωσε στο προάστιο Κονφλάν Σεντ Ονορίν.\nΤι έγραψε στο twitter ο δράστης\nΟ Πατί είχε νωρίτερα μέσα στον μήνα δείξει τους μαθητές του σκίτσα του προφήτη Μωάμεθ στο πλαίσιο του μαθήματος Αγωγής του Πολίτη με θέμα την ελευθερία της έκφρασης προκαλώντας την οργή ενός αριθμού μουσουλμάνων γονέων, που θεωρούν την απεικόνιση του προφήτη βλασφημία.\nΥπό κράτηση 9 άτομα\nΟ εισαγγελέας της αντιτρομοκρατικής επιβεβαίωσε ότι η αστυνομία έχει θέσει υπό κράτηση 9 άτομα ως ύποπτα για την επίθεση. Ανάμεσά τους τέσσερις συγγενείς του δράστη, εκ των οποίων ένας ανήλικος.\nΠριν από μια εβδομάδα, ένας άνδρας ο οποίος είπε ότι η κόρη του ήταν στην τάξη του Πατί ανέβασε ένα βίντεο στα μέσα κοινωνικής δικτύωσης στο οποίο χαρακτήριζε αλήτη τον καθηγητή και έκανε έκκληση προς άλλους «να ενώσουν τις δυνάμεις τους και να πουν “σταματήστε, μην αγγίζετε τα παιδιά μας”».\nΆγνωστο παραμένει αν ο συγκεκριμένος γονέας είναι μεταξύ των συλληφθέντων και αν ο δράστης είχε δει το συγκεκριμένο βίντεο.\nΧθες, μετά την επίθεση, το σχολείο επισκέφθηκε και ο Γάλλος πρόεδρος Εμανουέλ Μακρόν.\nΣκληρή απάντηση από το Πολεμικό Ναυτικό στην Τουρκική προπαγάνδα: ‘Ασπίδα’ από Ελληνικά πλοία θωράκισε το σύμπλεγμα Μεγίστης από το Oruc Reis και τα Τουρκικά πολεμικά σκάφη που το συνοδεύουν (φωτο)\nΣυναγερμός: Χάκερς ‘έσπασαν’ το e-banking της Eurobank και διαρρέουν live τα στοιχεία των χρηστών!\nΚορωνοϊός: Έκτακτη σύσκεψη Μητσοτάκη με Κικίλια, Χαρδαλιά και λοιμωξιολόγους – Στο ‘μικροσκόπιο’ των ειδικών, Αττική, Θεσσαλονίκη, Γιάννενα και Καστοριά


Αφιέρωμα στη Γιορτή της Μητέρας από τους Δημοτικούς Παιδικούς Σταθμούς , Αρχείο 2015, ΠΑΙΔΕΙΑ , Αρχείο, Ηλεκτρονική Πύλη του Δήμου Αλίμου,\nΠαρασκευή, 8 Μαΐου 2015 12:00 πμ\nΗ δεύτερη Κυριακή του λουλουδιασμένου Μάη είναι αφιερωμένη στη μητέρα. Μια γιορτή που τιμάται απ’ όλους τους λαούς της γης. Είναι μια εξαιρετικά εμπνευσμένη παγκόσμια πρωτοβουλία με σκοπό την απόδοση ευγνωμοσύνης σε ένα πρόσωπο που κινείται στη σφαίρα της καθημερινότητας και δίνει έναν διαρκή αγώνα, σκληρό και αφανή, αλλά τόσο σημαντικό για τη σύγχρονη κοινωνία και σημειολογικά αποτυπώνει το συλλογικό σεβασμό της ανθρωπότητας απέναντι στο ιερό πρόσωπο της Μάνας, το πανανθρώπινο σύμβολο της ζωής και της ανιδιοτελούς αγάπης, της αυτοθυσίας και της υπέρβασης, αλλά και τον στυλοβάτη της κοινωνίας.\nΠερισσότερο από κάθε άλλη φορά ας αφήσουμε τη σκέψη μας, τη μέρα αυτή, να πετάξει κοντά στη γλυκιά μανούλα που υποφέρει και αγωνίζεται για μας, μας προσφέρει τα πάντα χωρίς να κρατάει για τον εαυτό της τίποτα. Ας την ευχαριστήσουμε, γιατί μας έφερε στον κόσμο, μας φροντίζει, χαίρεται για τη χαρά μας, λυπάται για τη στενοχώρια μας και μας συμπαραστέκεται στον πόνο και την αρρώστια μας. Ας τη βοηθήσουμε στο έργο της με το σεβασμό μας, την υπακοή μας και την αγάπη μας και ας της δείξουμε πως μέσα στην ψυχή μας είναι γραμμένο τ’ όνομά της με άσβηστα χρυσά, γράμματα.\nΗ μητέρα είναι για μας η ευτυχία, ο καλύτερος θησαυρός μας, το λιμάνι της προστασίας, το σύμβολο απέραντης καλοσύνης. Σήμερα λοιπόν που γιορτάζουν όλες οι μανούλες του κόσμου είναι η κατάλληλη ευκαιρία με ένα γλυκό λόγο, ένα θερμό φιλί, ένα μπουκέτο τριαντάφυλλα, ένα μικρό δωράκι, να της πούμε ένα μεγάλο ευχαριστώ και να της ευχηθούμε: «ΧΡΟΝΙΑ ΠΟΛΛΑ.\nΑΦΙΕΡΩΜΑ ΣΤΗ ΓΙΟΡΤΗ ΤΗΣ ΜΗΤΕΡΑΣ.pdf


μανίκι τατουάζ - 151 κορυφαία τάση μανίκι τατουάζ για να φυσήξει το μυαλό σας - Σχέδια Τατουάζ | Ιούνιος 2021\nΤα μανίκια έχουν γίνει τόσο δημοφιλή ώστε υπάρχουν άπειρες παραλλαγές: ένας βραχίονας, αμφοτερόπλευροι βραχίονες, μόνο αντιβράχιο, ολόκληρος ο βραχίονας και άλλοι φέρουν ακόμη και το μανίκι σε όλη την πλάτη και επάνω στον άλλο βραχίονα ως ενιαίο κομμάτι. Λατρεύω τατουάζ μανίκι για την ποικιλομορφία τους. Μερικοί χρησιμοποιούν το χέρι ως καμβά για ένα μεγάλο έργο τέχνης, ενώ άλλοι έχουν την ευκαιρία να δημιουργήσουν ένα smorgasbord των μεμονωμένων τατουάζ. Τα μανίκια είναι έγχρωμα ή ασπρόμαυρα. Φαίνονται εξαιρετικά τόσο στα αρσενικά όσο και στα θηλυκά. Ένα από τα καλύτερα χαρακτηριστικά του τατουάζ μανίκι είναι ότι ενώ ένα έντονο, μεγάλο τατουάζ είναι σε θέση να κρυφτεί. Το Σαββατοκύριακο μπορείτε να φορέσετε όλα τα αμάνικα ή μπλουζάκια σας για να απολαύσετε και στη συνέχεια τη Δευτέρα μπορείτε να ρίξετε ένα φόρεμα με μακριά μανίκια και να παρακολουθήσετε αυτή τη βαρετή συνάντηση με το αφεντικό σας που δεν είναι κανένας σοφότερος. Ας ρίξουμε μια ματιά σε πενήντα φανταστικά δείγματα τατουάζ μανικιών και την ποικιλομορφία τους.\nΑυτή η παραδοσιακή φυλετική εμφάνιση ενσταλάζει την αίσθηση ότι μια μάχη μπορεί να είναι έτοιμη να ακολουθήσει. Πριν από τη μάχη, είμαι βέβαιος ότι μπορούμε να περιμένουμε έναν από αυτούς τους φανταχτερούς χορούς να πυροβολήσουν το πλήθος.\nΑυτή η προσευχή ήταν δημοφιλής στη δεκαετία του 1940 και από τότε υπήρξε ένα παρακινητικό απόσπασμα των ειδών, ακόμη και εύρεση του δρόμου σε μια ποικιλία έργων τέχνης, συμπεριλαμβανομένων μανίκια τατουάζ.\nΑυτό είναι ένα πραγματικά δροσερό μαύρο και άσπρο τατουάζ μανίκι. Αγαπώ πώς συνεχίζει πέρα από τον καρπό στο πίσω μέρος του χεριού με τις λεπτομέρειες.\nΤατουάζ μανικιών είναι γνωστό ότι περιλαμβάνουν πολλά διαφορετικά παραδοσιακά βλέμματα. Εδώ έχουμε κάποια φτερά που ρίχνονται σε μια φυλετική εμφάνιση.\nΗ ομορφιά του τατουάζ μανίκι είναι ο τεράστιος χώρος για να εργάζονται με διαφορετικό πλάτος. Δημιουργεί έναν τέλειο καμβά για το φέρετρο του Φαραώ. Το χρυσό ρολόι κάνει το κομμάτι να μοιάζει και χρυσό. Ωραίο άγγιγμα!\nμικρά τατουάζ ονόματα\n42. Επίπεδα οπλισμού\nΜια ολόκληρη νέα συστροφή στον ιππότη σου με λαμπερή πανοπλία.\n41. Πού και πότε;\nΣίγουρα ο ιδιοκτήτης αυτού του τατουάζ μανίκι δεν καθυστερεί ποτέ για μια συνάντηση ή ένα πάρτι. Ξέρει πάντα πότε είναι και πού πηγαίνει αν το ρολόι και η πυξίδα είναι οποιαδήποτε ένδειξη της προσωπικότητάς της.\nΤα τατουάζ μανικιών μπορούν να είναι υπερ ρεαλιστικά έργα τέχνης ή κάτι τόσο απλό όσο επαναλαμβανόμενα σχήματα.\n39. Υψώστε στη Σελήνη\nΟ λύκος είναι το πιο επικίνδυνο θηρευτικό δάσος. Ακόμη και ένας μεγάλος, κακός λύκος χρειάζεται μια στιγμή για να έχει μια καλή κραυγή από καιρό.\nτατουάζ στο βουνό με τα πόδια\nπαραδοσιακά τατουάζ μαορί\nom τατουάζ στον καρπό\nιδέες τατουάζ gemini


Βρίσκεστε εδώ: Αρχική / Συστηματα υγραεριοκινησης / Lovato\nLOVATO Ε - GO\nΤοποθετώντας το σύστημα E-GO στο όχημα σας, αποκτάται ένα Kit της Lovato, με ικανοποιητικές δυνατότητες, στην κατηγορία των ιδιαίτερα οικονομικών συστημάτων.\nΕίναι σχεδιασμένο για αυτοκίνητα έως 4 κυλίνδρων .\nΟ εγκέφαλος E-GO διαχειρίζεται το καύσιμο με δυνατότητα συνδυασμένου ψεκασμού βενζίνης - αερίου. Συνδυάζεται με μονάδα ψεκασμού καυσίμου (τύπου - ηλεκροβαλβίδες) ΕΡ* και με τον πνεύμονα RGJ-3.2.\nΔιαθέτει επίσης, αισθητήρα πίεσης και υποπίεσης για την αποτύπωση των παραμέτρων του οχήματος σας.\n*Η εν λόγω μονάδα ψεκασμού καυσίμου (τύπου ηλεκροβαλβίδες) χρειάζονται επισκευή κάθε 30. 000 χιλιόμετρα.\nΤο SMART EXR 4 έχει σχεδιαστεί για κινητήρες βενζίνης 2 έως 4 κυλίνδρων. Χαρακτηρίζεται από προηγμένη και αξιόπιστη τεχνολογία πολύ φιλική προς το χρήστη και το περιβάλλον.\nΤο νέο Smart EΧR 4, με τους σύγχρονους επεξεργαστές που διαθέτει, μπορεί να διαχειρίζεται τη μονάδα ψεκασμού καυσίμου (τύπου - ηλεκτροβαλβίδες) του υγραερίου, αυξο - μειώνοντας την τάση και την ένταση του ρεύματος.\nΣτο αρμόδιο site του Υπουργείου Ανάπτυξης πατώντας την λέξη Lovato μπορείτε να δείτε τις πιστοποιήσεις και την χώρα προέλευσης και κατασκευής των προϊόντων της.


Αγιος Παντελεήμων Δραπετσώνας: Σταυρός: Ζωή και Ανάσταση\nΠρωτοπρεσβυτέρου π. Θεμιστοκλέους Μουρτζανου\nΑυτή η νοοτροπία, σε συνδυασμό με την εκ φύσεώς μας κατάσταση η κύρια έγνοια να είναι ο εαυτός μας, ο οποίος έχει να παλέψει πρωτίστως με τον θάνατο, όχι μόνο τον βιολογικό, αλλά και εκείνον που μας προκαλούν οι άλλοι άνθρωποι, οι οποίοι είναι υπαίτιοι για τις αποτυχίες μας ή δεν μας επιτρέπουν να πραγματώσουμε τα όνειρά μας ή να ικανοποιήσουμε τις επιθυμίες μας -και αυτά όλα είναι μικρότεροι ή μεγαλύτεροι θάνατοι στη ζωή μας-, αυξάνουν την λύπη της επιλογής να τον απαρνηθούμε ή δεν μας επιτρέπει να προχωρήσουμε σε μια τέτοια κίνηση. Μόνο η αγάπη μπορεί να μας υποδείξει τον τρόπο και να μας κάνει να νικήσουμε την λύπη. «Εν τω κόσμω θλίψιν έξητε . αλλά θαρσείτε, εγώ νενίκηκα τον κόσμον» (Ιωάν. 16,32), μας λέει ο Χριστός «Αράτω τον σταυρόν αυτού και ακολουθείτω μοι».\nΤρίτος λόγος χαράς, τρίτος λόγος λύπης. Υπάρχει χαρά στο να σηκώνει κανείς τον σταυρό του και να ακολουθεί τον Χριστό στον Γολγοθά; Ναι, είναι η χαρά ότι δεν είμαστε μόνοι μας, αλλά ακολουθούμε τον ίδιο τον Θεό. Είναι η χαρά ότι όσο κι αν είναι βαρύς ο κόπος, έχουμε τον Χριστό, ο Οποίος μας συνδράμει και ο Οποίος μας οδηγεί στην Ανάσταση. Γιατί δεν είναι ο Σταυρός το τέρμα, αλλά το πέρασμα από τον θάνατο στη Ζωή. Και ο Χριστός είναι «η Ανάστασις και η Ζωή» (Ιωάν. 11, 25). Όποιος πιστεύει σ’ Αυτόν, «καν αποθάνη, ζήσεται» (Ιωάν. 11, 26). Συμφέρει μάλιστα να πεθάνει κανείς για τον Κύριο. Όπως ο κόκκος του σίτου, αν δεν πεθάνει, αν δεν ταφεί κάτω από την γη, μόνος μένει. Αν όμως πεθάνει, «πολύν καρπόν φέρει» (Ιωάν. 12, 24). Και θάνατος δεν είναι το μαρτύριο ή το βιολογικό τέλος, όπως πολλοί νομίζουν. Θάνατος είναι η νέκρωση των παθών. Θάνατος είναι εκείνα τα μικρότερα ή μεγαλύτερα ΟΧΙ τα οποία καλούμαστε να αντιτάξουμε στις επιθυμίες της απάτης. Σταυρός είναι το να μπορούμε να συγχωρούμε όλους αυτούς που δεν μας καταλαβαίνουν. Όλους αυτούς που δεν είναι όπως εμείς θα θέλαμε. Όλους αυτούς που δεν μας αγαπούνε και μας κάνουν να πονούμε. Όλους αυτούς που μας περιθωριοποιούν, γιατί πιστεύουμε.\nΑναρτήθηκε από agios-panteleimon Drapetsona στις 4:35 μ.μ.\nΕτικέτες αγάπη, ανάσταση, ελευθερία, ζωή, σταυρός, σχέση


Η παταγώδης αποτυχία της ομοσπονδίας! - Ποδόσφαιρο - gavros.gr\nΤρίτη, 26 Φεβρουαρίου 2019 - 16:58\nΌλοι κρινόμαστε από τις επιλογές μας. Υπό αυτό το πρίσμα, στην ΕΠΟ έχουν αποτύχει παταγωδώς σε όλα τα επίπεδα. Ακόμα και στο «κεφάλαιο» της εθνικής ομάδας. Ας μην επαναφέρουμε τους χειρισμούς στο θέμα του προπονητή, την απίστευτη αργοπορία στα αντανακλαστικά και τις επιλογές των προσώπων. Πάμε στο κομμάτι με την έδρα του αντιπροσωπευτικού συγκροτήματος.\nΟι «φωστήρες» στην ομοσπονδία ήθελαν να φύγει η Εθνική από το «Γ. Καραϊσκάκης». Δική τους η απόφαση, αυτοί κρίνονται εξάλλου. Αλλά ήταν για ποδοσφαιρικούς λόγους, με σωστά κριτήρια; Ή γιατί ήθελαν για… άλλους λόγους να μην αγωνίζεται το αντιπροσωπευτικό συγκρότημα στον Πειραιά. Ρητορικό το ερώτημα, προφανής η απάντηση.\nΤο πρώτο «επιχείρημα» ήταν η αποκέντρωση και η περιφέρεια. Στην ουσία ήθελαν να πάει η Εθνική στην Τούμπα, αλλά δεν τους πέτυχε. Και που κατέληξαν; Στο ΟΑΚΑ με την ομάδα να παίζει μεταξύ συγγενών και φίλων. Χάθηκε εντελώς η έννοια έδρα κι αυτό έγινε ορατό στα ματς για το Nations League.\nΗ νέα απόφαση ήταν Παγκρήτιο. Αλλά τα έργα που απαιτούνται και χρονοβόρα και κοστίζουν πολύ. Τα χρονικά περιθώρια ξεπερνιόνται κατά πολύ. Οπότε αυτή η λύση ισχύει, αλλά για το μέλλον. Και που φτάσαμε; Το ΟΑΚΑ να απορρίπτεται από τον Αναστασιάδη και τα άλλα μέλη της εθνικής ομάδας, με την μοναδική, ουσιαστική λύση να είναι μία… Το «Γ. Καραϊσκάκης»!\nΔηλαδή να πάρουν την Εθνική από τον Πειραιά για να την ξαναφέρουν αφού οι επιλογές τους απέτυχαν! Η ΕΠΟ του Γραμμένου. Αλλά δεν μπορούν να το παραδεχθούν. Φαίνεται στους επικοινωνιακούς χειρισμούς! Ο Αναστασιάδης και οι συνεργάτες του θέλουν να πάει η Εθνική ξανά στο «Γ. Καραϊσκάκης» και η ΕΠΟ θα κοιτάξει να ικανοποιήσει το αίτημα του ομοσπονδιακού προπονητή!\nΟ διεθνής εξτρέμ ήρθε στον Ολυμπιακό και ταίριαξε ιδανικά με το… παζλ των «ερυθρολεύκων». Δικαιώνοντας 100% τον Πέδρο Μαρτίνς.


31 ΜΟΙΡΑ ΚΑΤΑΔΡΟΜΩΝ - ΙΣΤΟΡΙΑ\n21.6% ΗΠΑ (8)\n16.2% Eλλάδα (6)\n8.1% Κύπρος (3)\n2.7% Γερμανία (1)\n2.7% Lithuania (1)\n2.7% Netherlands (1)\n2.7% Russian Federation (1)\n2.7% Thailand (1)\n37 επισκέψεις από 9 χώρες\nΕπισκέψεις Σήμερα: 37\nΣυνολικές Επισκέψεις: 527284\nΗ 31 Μοίρα Καταδρομών ιδρύθηκε στις 9 Ιουλίου 1964 και εγκαταστάθηκε στο χωριό Ευρύχου, στους πρόποδες του Τροόδους. Πρώτος Διοικητής της Μοίρας διετέλεσε ο Ταγματάρχης Γεώργιος Καρούσος.\nΣτις 7 Αυγούστου 1964, η 31 Μοίρα Καταδρομών έλαβε μέρος στις επιχειρήσεις Τηλλυρίας. Κατάφερε να εκκαθαρίσει το χωριό Αλεύκα και να καταλάβει το ΒΔ μέρος του υψώματος Λωρόβουνος.\nΣτις 21 Σεπτεμβρίου, η Μοίρα μεταφέρθηκε στο Μιτσερό. Στη συνέχεια, στις 7 Οκτωβρίου, πραγματοποιήθηκε στη Λεμεσό η τελετή παράδοσης της πρώτης πολεμικής σημαίας από τον τότε Αρχηγό ΑΣΔΑΚ Στρατηγό Γεώργιο Γρίβα Διγενή.\nΣτις 15 Νοεμβρίου 1967, ο 1ος Λόχος Κρούσεως της 31 Μοίρας Καταδρομών έλαβε μέρος στις εκκαθαριστικές επιχειρήσεις Κοφίνου. Η Μοίρα κατόρθωσε να εξουδετερώσει κάθε αντίσταση και να αποκαταστήσει τη συγκοινωνιακή επαφή, εισερχόμενη στα χωριά Κοφίνου και Άγιος Θεόδωρος.\nΤο στρατόπεδο της 31 Μοίρας Καταδρομών μεταφέρθηκε στη Λακατάμια, στην έπαυλη ‘‘ Στράκκα’’ του Αναστάσιου Λεβέντη. Εκεί παρέμεινε μέχρι το 1973, οπότε στρατοπέδευσε στην Τύμπου. Από το χώρο αυτό μετακινήθηκε το Μάρτιο 1974, στην Αθαλάσσα.\nΤο πρωινό της 15ης Ιουλίου 1974, ο τότε Διοικητής Καταδρομών Σχης Κωνσταντίνος Κομπόκης έδινε τη διαταγή στο στρατόπεδο της Αθαλάσσας, ο 13ος Λόχος Κρούσεως να επιτεθεί εναντίον του Προεδρικού Μεγάρου, ο 11ος Λόχος Κρούσεως και ο Λόχος Υποστηρίξεως εναντίον του ΡΙΚ, του Εφεδρικού και του Αρχηγείου Αστυνομίας.\nΜε την εκδήλωση της Τούρκικης εισβολής, στις 20 Ιουλίου 1974, η 31 Μοίρα Καταδρομών, με Διοικητή τον Ταγματάρχη Αλέξανδρο Μανιάτη, Διοικητή του ΛΥΠ το Λοχαγό Ελευθέριο Σταμάτη, Διοικητή του 11ου Λόχου Κρούσεως τον Υπολοχαγό Αθανάσιο Γαληνό, Διοικητή του 12ου Λόχου Κρούσεως τον Υπολοχαγό Παναγιώτη Καραχάλιο και Διοικητή του 13ου Λόχου Κρούσεως τον Υπολοχαγό Ηλία Γλεντζέ, έλαβε μέρος στις μάχες Πιλερίου, Κοτζάκαγια, Αετοφωλιάς, Υψώματος 126, Καραβά, Λαπήθου και Πυροίου.\nΤην 6η Σεπτεμβρίου 1974, η Μοίρα μεταφέρθηκε στον Κακομάλλη, ύψωμα παρά το Καλό Χωριό, 25 χιλιόμετρα βορείως της Λεμεσού. Μετά από εντατική εκπαίδευση και υπό συνθήκες διαβίωσης εν καιρώ εκστρατείας, εγκαταστάθηκε στα Πολεμίδια, 18 Νοεμβρίου 1974, όπου και παρέμεινε για περίοδο 18 περίπου μηνών, για να καταλήξει στη σημερινή της βάση, στο Ζύγι.\nΗ 31 Μοίρα Καταδρομών παρέμεινε αήττητη στα πεδία των μαχών.


Ο Άγιος Ιννοκέντιος Μητροπολίτης Μόσχας και Ιεραπόστολος Αλάσκας | Διακόνημα\nΟ Άγιος Ιννοκέντιος γεννήθηκε στις 26 Αυγούστου 1797 στο χωριό Ανζίσκογιε της Σιβηρίας της επαρχίας Ιρκουτσκ, από πτωχούς και ευσεβείς γονείς, τον Ευσέβειο και τη Θέκλα Ποπλώφ. Το κατά κόσμον όνομά του ήταν Ιωάννης, προς τιμήν του Αγίου Ιωάννου, Πατριάρχου Κωνσταντινουπόλεως του Νηστευτού (τιμάται 2 Σεπτεμβρίου).\nΣτην συνέχεια σπουδάζει στο εκκλησιαστικό σεμινάριο του Ιρκούτσκ\nΟ Άγιος επιστρέφει με την οικογένεια στην Μόσχα το 1838 και τοποθετείται στον καθεδρικό ναό Ευαγγελισμού της Θεοτόκου στο Κρεμλίνο. Όμως, στις 25 Νοεμβρίου 1835 ανήμερα στην εορτή της, η πρεσβυτέρα Αικατερίνη πεθαίνει. Ο Άγιος με την συμβολή του Μητροπολίτου Μόσχας Φιλαρέτου, κείρεται μοναχός στις 27 Νοεμβρίου 1840 και λαμβάνει το όνομα Ιννοκέντιος, προς τιμήν του Αγίου Ιννοκεντίου του Ιρκούτσκ.\nΤο έργο του στην Αλάσκα είναι τεράστιο. Εργάζεται μέσα σε ένα αφάνταστα δύσκολο περιβάλλον, διατρέχοντας τις παγωμένες εκτάσεις και κινδυνεύοντας συνεχώς. Η ίδρυση σχολείων αποτελεί κύριο μέλημά του. Γράφει γι’ αυτό, το 1845, στον Μητροπολίτη Μόσχας Φιλάρετο: «Προσπάθησα να διδάξω όλα τα παιδιά του Θεού. Αν οι Αλλεουτιανοί με αγαπούν, το κάνουν μόνο γιατί τους έχω διδάξει».\nΤην ίδια περίοδο, με απόφαση της Ιεράς Συνόδου της Εκκλησίας της Ρωσίας, η Επισκοπή του Αγίου Ιννοκεντίου επεκτείνεται περιλαμβάνοντας στους κόλπους της όλη τη Γιακουτία και η έδρα μετατίθεται από την πόλη Σίτκα στο Γιακουτσκ της Σιβηρίας. Εκεί ακολουθούν νέοι ιεραποστολικοί αγώνες.\nΟ Άγιος Ιννοκέντιος είναι πλέον 70 ετών και έχει χάσει τις σωματικές του δυνάμεις, υποφέροντας πολύ από τα μάτια του. Η επιθυμία του είναι να παραιτηθεί και να εγκαταβιώσει σε κάποιο μοναστήρι. Όμως ο Θεός, πού κηδεμονεύει την ιστορία του κόσμου, οικονόμησε αλλιώς τα πράγματα. Στις 25 Μαΐου 1868 εκλέγεται Μητροπολίτης Μόσχας.\nΚαι από τη νέα αυτή έπαλξη εργάσθηκε σκληρά. Παρέδωσε την αγία ψυχή του στον Κύριο, το Μέγα Σάββατο, στις 31 Μαρτίου του έτους 1879 και ενταφιάσθηκε στη Λαύρα της Αγίας Τριάδος του Σεργίου.


Προβληματισμός από επαγγελματίες για το «πάγωμα» της ανάπλασης στη Ναυαρίνου - Ζητούμενο το άνοιγμα του πάρκινγκ στο λιμάνι όλο το 24ωρο - ΕΛΕΥΘΕΡΙΑ Online\nΠέμπτη, 26 Μαϊος 2022 08:27\nΑπογοητευμένοι δηλώνουν στην «Ε» επαγγελματίες της Ναυαρίνου που δραστηριοποιούνται στο τμήμα της ανάπλασης μεταξύ Φαρών και Ακρίτα. Μετά από ένα εξάμηνο, όπου οι εργασίες όπως λένε γίνονταν με ρυθμούς χελώνας και ελάχιστο προσωπικό, άκουσαν με έκπληξη πως το έργο όχι μόνο δεν ολοκληρώθηκε σύμφωνα με το χρονοδιάγραμμα που είχε δοθεί αρχικά, αλλά πήρε παράταση για το φθινόπωρο.\nΠλέον, η παρούσα κατάσταση τους βρίσκει με μια μισοτελειωμένη ανάπλαση, χωρίς να έχει γίνει ξεκάθαρο τι θα γίνει με το ωράριο του πάρκινγκ του Λιμενικού ώστε να πάρει ανάσα η περιοχή, ενώ ερωτηματικό παραμένει το κυκλοφοριακό κομφούζιο που αναμένεται να παρατηρηθεί στους γύρω δρόμους.\nΓαβριέλα Μαγουλιανίτη (Via mare) «Η εξέλιξη των εργασιών δεν είναι ικανοποιητική, θα έπρεπε να είχαν τελειώσει νωρίτερα. Υπάρχουν πολλές προχειροδουλειές, κοινώς ατασθαλίες, καθώς τα πλακάκια έχουν όλα “δόντια” και δεν έχει τοποθετηθεί ανάμεσα τους αρμός, ενώ τα δέντρα που υποτίθεται θα έμπαιναν σε κάποια σημεία δεν τα είδαμε ποτέ, με αποτέλεσμα να βάλουμε οι επαγγελματίες κάποιες γλάστρες πάνω στο χώμα ώστε να ομορφύνει ο χώρος αλλά και να προστατευτεί ο κόσμος, μιας και δεν ήταν λίγοι εκείνοι που είχαν σκοντάψει. Δυστυχώς τα σταθερά άτομα που δουλεύουν για το σκοπό αυτό όλο αυτό το διάστημα είναι μόνο δύο, τη στιγμή που το πρώτο σπάσιμο στη Ναυαρίνου έγινε 17 Νοέμβρη. Μέχρι τις 23 Δεκέμβρη έριχναν τα τσιμέντα και αυτό, από το μεσημέρι και μετά. Εκτοτε, μέχρι το Μάρτη δεν σημειώθηκε καμία εργασία, δείγμα του πως φτάσαμε να μην έχει ολοκληρωθεί η ανάπλαση. Ενα ακόμα γεγονός που μας προβλημάτισε είναι πως με τις νέες πλάκες σηκώθηκε αρκετούς πόντους το πεζοδρόμιο, με αποτέλεσμα τα σκαλοπάτια των μαγαζιών και των σπιτιών να έχουν μειωθεί αισθητά, άρα με κάποια πιθανή νεροποντή το νερό είναι πιο εύκολο να εισχωρήσει σε ένα μαγαζί. Με τη Φαρών να πλημμυρίζει συχνά και το νερό να καταλήγει στη Ναυαρίνου, καταλαβαίνει κανείς εύλογα τι πρόβλημα αντιμετωπίζουμε. Παράλληλα, στη δική μας περίπτωση, για τις υπόγειες υδρορροές μας δεν υπήρξε κάποια μέριμνα ώστε να καταλήγει το νερό σε κάποια έξοδο με τα νέα έργα, με αποτέλεσμα αυτό σε περίπτωση κακοκαιρίας να βρίσκει αδιέξοδο, επιστρέφοντας αναπόφευκτα πίσω, με ό,τι αυτό συνεπάγεται. Επιπρόσθετα, ως προς των διαπλάτυνση δεν έχει γίνει κάποια μελέτη για το που θα βάλουμε τα τραπεζοκαθίσματα, με την απάντηση της Δημοτικής Αρχής να είναι πως θα συζητηθεί το θέμα όταν ολοκληρωθεί η ανάπλαση. Εμείς έτσι πως θα κάνουμε τον προγραμματισμό μας ενόψει καλοκαιριού σχετικά με καρέκλες και ομπρέλες όταν δεν έχουμε κάτι επίσημο στα χέρια μας; Ένα ακόμα ερωτηματικό που πλανάται είναι πως θα γίνεται ο εφοδιασμός των μαγαζιών από τα φορτηγά με μία λωρίδα. Σχετικά με το χώρο στάθμευσης στη χερσαία ζώνη του λιμένα, η περίφραξη με τα κάγκελα έγινε σε μια νύχτα, όντας παράνομη και καταχρηστική. Ο χώρος αυτός θα έπρεπε να έχει δοθεί εξ αρχής στο Δήμο ώστε να τον εκμεταλλευτεί ανάλογα, με ένα μικρό αντίτιμο ενδεχομένως, όπως γίνεται στο Νέδοντα και έτσι να μην υποβόσκουν σενάρια για πιθανά συμφέροντα. Στο πλαίσιο της στάθμευσης, το Πάσχα δεχτήκαμε αμέτρητα παράπονα από επισκέπτες, καθώς δεν είχαν που να αφήσουν τα Ι.Χ. τους. Προφανώς σε βάθος χρόνου ξέρουμε πως η πεζοδρόμηση θα επεκταθεί μέχρι την Ανάσταση και ίσως αργότερα μέχρι το Horizon, ωστόσο αυτό που ζητάμε είναι κυκλοφοριακή μελέτη και κατ’ επέκταση διανοίξεις δρόμων, όπως και να πέσουν οι αποθήκες της Τσαμαδού, ώστε να μπορέσει να “ανασάνει” η παραλιακή και να μην πέφτει το βάρος συνεχώς στην Ακρίτα και στην Κρήτης. Μέσα σε όλα αυτά, το Λιμενικό μας ζητάει χρήματα για όλο το τρέχον έτος παρότι από τις αρχές του είμαστε αποκλεισμένοι, αλλά για το τέλος του 2021, ένα έτος κατά τα άλλα που η αγορά “μάτωσε” λόγω των περιορισμών για την πανδημία. Aπό τη στιγμή που ξεκίνησαν τα έργα είδαμε πτώση στη δουλειά μας μέχρι και 90%, δεδομένου πως ένας πελάτης θέλει την ησυχία του για να απολαύσει τον καφέ του, και όχι να ακούει τρυπάνια και να εισπνέει σκόνη».\nΓιάννης Γκόζιας (Ευμάρεια)\n«Οι εργασίες με τον τρόπο που εξελίχτηκαν και έτρεξαν δεν μας ικανοποίησαν σε καμία περίπτωση. Τα συνεργεία αντί να είναι καθημερινά εδώ ώστε να ολοκληρωθεί το έργο ήταν εξαφανισμένα σε μεγάλα διαστήματα, με την τελευταία έντονη κινητικότητα να έχει σημειωθεί την εβδομάδα μετά την Κυριακή του Θωμά. Το πλάνο λέει πως ο δρόμος θα ανοίξει για να κλείσει εκ νέου από το Σεπτέμβριο, σε ένα πολύ καλό μήνα κατά τα άλλα από πλευράς επισκεψιμότητας στον οποίο η πόλη ποντάρει πάντα πολλά. Η διαπλάτυνση του πεζοδρομίου ίσως να βοηθήσει το καλοκαίρι από πλευράς κόσμου, όμως θέλουμε να δούμε ένα ολοκληρωμένο αποτέλεσμα για να έχουμε πλήρη άποψη. Επιπροσθέτως, αυτό που πρέπει να γίνει άμεσα είναι να ανοίξει καθ’ όλη τη διάρκεια της μέρας το πάρκινγκ εντός του λιμανιού, έστω και αν χρειάζεται κάποιο αντίτιμο. Δεν είναι μόνο η εστίαση στη Ναυαρίνου για να ανοίγει τις βραδινές ώρες ο χώρος, είναι και επιχειρήσεις που δουλεύουν από νωρίς. Με κλειστό το δρόμο όλο το περασμένο διάστημα το κόστος στη δουλειά μας ήταν μεγάλο, τη στιγμή που δεν λάβαμε ποτέ καμία οικονομική στήριξη. Η όλη εικόνα των έργων σαφώς και λειτούργησε αποτρεπτικά ώστε κάποιος να περάσει ή να κάτσει από το συγκεκριμένο κομμάτι της Ναυαρίνου, όπως γίνεται άλλωστε οπουδήποτε γίνονται έργα».\nΓιώργος Βρυώνης (Φαρμακείο ΒΡΥΩΝΗ ΜΠΕΣΣΗ)\n«Εξ αρχής ήμασταν αρνητικοί ως προς την εκτέλεση αυτού του έργου διότι θεωρούσαμε και θεωρούμε πως έπρεπε πρώτα να διασφαλιστεί η στάθμευση και η κυκλοφοριακή μελέτη και στη συνέχεια να γίνουν οι όποιες εργασίες. Στην προκειμένη περίπτωση όλα έγιναν ανάποδα, καθώς πρώτα έγιναν τα έργα και μετά έγιναν αντιληπτά τα κακώς κείμενα, με αποτέλεσμα να τρέχουν οι αρμόδιοι για να τα διορθώσουν. Γενικότερα, δηλώνουμε απογοητευμένοι από την εκτέλεση των έργων, καθώς το προσωπικό είναι ελάχιστο, διακρίνοντας στις περισσότερες των περιπτώσεων δύο εργάτες, με την παρουσία τους να μην είναι και τόσο συχνή. Είδαμε ακόμα και σχεδόν δύο μήνες αποχής από τις εργασίες, οπότε δεν είναι παράξενο το πως φτάσαμε να μην έχει ολοκληρωθεί η ανάπλαση. Με περισσότερα άτομα και εντατικό πρόγραμμα είναι με μαθηματική ακρίβεια βέβαιο πως δεν θα είχαμε φτάσει σε αυτή τη φάση. Επιπλέον, στοίχησε η απουσία εμπειρογνώμων, όπως για παράδειγμα υδραυλικών για τον έλεγχο των σωληνώσεων. Εργάτες πήραν μια μελέτη στα χέρια τους και πολλές λεπτομέρειες δεν τις έκαναν σωστά, οπότε ελλοχεύει ο κίνδυνος επανάληψης των εργασιών. Ολη αυτή η κατάσταση μας στοίχησε ως προς την πελατεία καθώς κάποιοι δεν μπορούσαν να έρθουν με κλειστό το δρόμο, όμως βάλαμε πλάτη, με την ελπίδα η ανάπλαση να γίνει γρήγορα, κάτι που δεν είδαμε. Το μελλοντικό αποτύπωμα έτσι είναι υπαρκτό καθώς με τη διαδικασία αυτή κινδυνεύεις να χάσεις πελάτες. Ως προς το πάρκινκ, ο Δήμος μας μετέφερε πως για να βοηθήσει την κατάσταση πήρε πιο νωρίς το χώρο στάθμευσης στο λιμάνι σε σχέση με άλλες χρονιές και αυτό σαφώς είναι θετικό, όπως το ζήτημα είναι να μην ανοίγει μόνο το βράδυ αλλά να είναι διαθέσιμο όλη τη μέρα. Ξέροντας κάποιος πως θα βρει σίγουρα να σταθμεύσει θα μπορέσει να κατέβει στην Παραλία, κάνοντας άνετα τις δουλειές του. Με αυτό τον τρόπο και ο Δήμος σε συνεννόηση με το Λιμενικό θα κερδίσει μέσω κάποιου αντίτιμου και εμείς θα μπορούμε να εξυπηρετήσουμε τους πελάτες μας. Αν παράλληλα ο Δήμος έρθει σε συνεννόηση με το ΚΤΕΛ ώστε να πραγματοποιούνται κάποια σταθερά δρομολόγια προς τη Ναυαρίνου με τα mini bus, και τα Ι.Χ. θα μειωθούν αλλά και το κυκλοφοριακό πρόβλημα να βελτιωθεί, ιδίως κατά τους καλοκαιρινούς μήνες. Πλέον, το πάγωμα τον εργασιών ήταν μονόδρομος, καθώς δεν γινόταν να μείνει και το καλοκαίρι κλειστός ο δρόμος, όμως κάποιες κακοτεχνίες θα έπρεπε να έχουν διορθωθεί ήδη, χωρίς να τις αναφέρουμε εμείς. Αισθητικά το νέο μέγεθος του πεζοδρομίου είναι πιο όμορφο, αναμένοντας τα δέντρα ώστε να ολοκληρωθεί η εικόνα».\nΠαναγιώτης Ζέρβας (OlympiCook)\n«Οι εργασίες καθυστέρησαν αδικαιολόγητα και σε αυτό συνέβαλε το γεγονός πως σε όλη τη διάρκεια των εργασιών βλέπαμε το πολύ τρία άτομα, με αποτέλεσμα να δούμε πτώση το χειμώνα στο τζίρο μας της τάξεως του 30 με 40%, τη στιγμή που δεν ακούσαμε τίποτα για μείωση των δημοτικών τελών το τελευταίο εξάμηνο, όπως και για τα λιμενικά. Δικαιολογίες όπως ο καιρός, οι αργοπορημένες πλάκες ή τα κράσπεδα συνετέλεσαν ώστε να φτάσουμε στην παράταση της ανάπλασης. Το μόνο που δικαιολογεί την καθυστέρηση σε ένα σημείο, είναι οι σκαλωσιές του υπό κατασκευή ξενοδοχείου στη Μαιζώνος, ωστόσο και σε αυτή την περίπτωση ο Δήμος θα έπρεπε να έχει πιέσει την εργολαβία ώστε να κατέβουν πιο νωρίς και να μην παρεμποδίζεται το δημόσιο έργο. Καταλήξαμε έτσι να έχουμε ένα μισοτελειωμένο έργο, με σωληνώσεις να προεξέχουν και τα εξτρά φώτα και τα δέντρα να είναι ανύπαρκτα. Εδώ που φτάσαμε, θέλουμε να πιστεύουμε πως τα έργα θα ξεκινήσουν από το Νοέμβριο, μιας και νωρίτερα θα έχουμε σίγουρα επισκέπτες ακόμα στην πόλη. Το μόνο ευχάριστο που ακούσαμε είναι πως το πάρκινγκ δίπλα θα ανοίξει την 1η Ιουνίου. Αυτό που μένει είναι να μην χρησιμοποιηθεί όπως τα παλιότερα χρόνια. Με ένα μικρό αντίτιμο όπως γίνεται στο κέντρο και τα μεροκάματα των υπαλλήλων θα καλυφθούν και χρήματα θα μείνουν σε Δήμο και Λιμεναρχείο. Αν δεν δούμε εξελίξεις στη στάθμευση λοιπόν, το έργο της ανάπλασης δεν μας λέει κάτι. Γενικότερα παρακολουθώντας τα έργα στην Καλαμάτα, παρατηρώ μια δυσκαμψία αντί για μια ευελιξία που θα έπρεπε να υπήρχε στο Δημόσιο. Λόγω αυτού, η εικόνα μας το περασμένο διάστημα δεν ήταν και οι καλύτερη στους επισκέπτες, καθώς μη γνωρίζοντας για τα έργα μπερδεύονταν, προσπαθώντας να βρουν τον προορισμό τους μέσα από τα στενά όπως στη Σανταρόζα, με τις γνωστές αυξομειώσεις στο έδαφος που μόνο βολικές δεν είναι. Ως επαγγελματίες ήμασταν έτοιμοι να κινηθούμε νομικά για την κατάσταση αυτή ωστόσο βάλαμε πλάτη για να δούμε την εξέλιξη. Όμως οι εξελίξεις συνεχίζουν να μας δίνουν αφορμές ώστε να πάρουμε μια τελική απόφαση».


Ν. Καζαντζής: «Έπεσε τελικά ο ίδιος στην παγίδα» | AgrinioPress\nΑρχική/Άποψη/Ν. Καζαντζής: «Έπεσε τελικά ο ίδιος στην παγίδα»\nΝ. Καζαντζής: «Έπεσε τελικά ο ίδιος στην παγίδα»\n15/02/2017 , 22:10\nΔήλωση του ανεξ. Δημοτικού Συμβούλου Νίκου Καζαντζή, μετά το Δημοτικό Συμβούλιο, που σημαδεύτηκε από την αποχώρηση της αντιπολίτευσης.\n«Αναφέρομαι στον κ. Παπαναστασίου ο οποίος θεώρησε ότι μπορεί να προσβάλλει τον κορυφαίο πολιτικό φορέα της πόλης το Δημοτικό Συμβούλιο και τους Δημοτικούς Συμβούλους δημοσιεύοντας την εισήγησή του για τον απολογισμό στα ΜΜΕ λίγη ώρα πριν το Δημοτικό Συμβούλιο, χωρίς όμως να την κοινοποιήσει νωρίτερα στους Δημοτικούς Συμβούλους και τις παρατάξεις. Αυτό αποδεικνύει ότι η πρακτική που εφαρμόζει είναι αυτή των εντυπώσεων, χωρίς κανένα σεβασμό στους θεσμούς. Λυπάμαι πραγματικά για τον κατήφορο αυτό που έχει επιλέξει ο ίδιος αποκλειστικά. Πολιτική απρέπεια.\nΓια την ουσία των πραγμάτων τώρα:\nΠρόκειται για μία δημοτική αρχή που κάθε ημέρα επιβεβαιώνει την έλλειψη πολιτικής απόφασης και βούλησης.\n– Ασυνέπεια λόγων και έργων: Ισχυρίζονταν ο κ. Παπαναστασίου στην κεντρική πλατεία του Αγρινίου προεκλογικά ότι θα μειωθούν τα δημοτικά τέλη για την ύδρευση και τους κοινόχρηστους χώρους. Καμία μείωση, ούτε έκπτωση σε τρίτεκνους και άλλες ευπαθείς ομάδες (π.χ. μονογονεϊκές οικογένειες)\n– Απραξία και πορεία με χαλασμένη πυξίδα: Καμία ουσιαστική ενέργεια για την σύνδεση της πόλης του Αγρινίου με την Ιόνια οδό. Είναι δυνατόν ο Δήμαρχος Αγρινίου να μεταβαίνει στην παραλαβή της Ιόνιας Οδού για το τμήμα της παράκαμψης της Αμφιλοχίας και να επιστρέφει στο Αγρίνιο από το Μεσολόγγι; Είναι δυνατόν να μην υπάρχει ούτε μία διαμαρτυρία;\n– Μεγάλα Έργα: Ο εκάστοτε Δήμαρχος Αγρινίου πρέπει να ασχολείται κυρίως με τα μεγάλα θέματα και έργα. Καμία ενέργεια για τον δρόμο Άκτιο – Αμβρακία που ανήκει στην Αιτ/νία και εξυπηρετεί κυρίως το Αγρίνιο. Είναι δυνατόν να έχεις ένα Διεθνές; Αεροδρόμιο στο Νομό σου, να είσαι ο μεγαλύτερος Δήμος και να παρακολουθείς τις εξελίξεις εκ του μακρόθεν; Καμία ενέργεια, καμία παρέμβαση, καμία διεκδίκηση. Πλήρης ΛΗΘΑΡΓΟΣ.\n– Επέκταση Βιολογικού καθαρισμού. Καθυστερεί επικίνδυνα διότι η επιτροπή καθυστέρησε την αξιολόγηση. Αποτέλεσμα: κίνδυνος για τα λήμματα των περιφερειακών πρώην Δήμων και νυν Δημοτικών Ενοτήτων.\n– Εγκαταλελειμμένη περιφέρεια.\n– Έργα για ιθαγενείς με μία πολιτική συμπεριφορά Μαυρογιαλούρου αφού οι ασφαλτοστρώσεις είναι μόνο για εντυπώσεις στο αυστηρό κέντρο του Αγρινίου\n– Χαμένα προγράμματα (όπως π.χ. της ΔΕΥΑΑ) για τα οποία υπεύθυνοι είναι οι υπάλληλοι (άκουσον – άκουσον).\n– Σχολεία: 2,5 χρόνια τώρα δεν υπάρχει καμία επέμβαση για ανέγερση νέας σχολικής στέγης, επιρρίπτουν ευθύνες στην προηγούμενη αρχή ότι δεν άφησε καμία μελέτη ενώ θα έπρεπε να ασχολείται με το τι έκανε η νέα δημοτική αρχή. Εγκαινίασαν σχολεία που έφτιαξαν οι προηγούμενοι.\n– Καταγγέλθηκε η προηγούμενη δημοτική αρχή ότι είχε πολλούς μισθωμένους χώρους αλλά όχι μόνο δεν μειώθηκαν αλλά αυξήθηκαν.\n– Κτίριο αποθηκών Παπαστράτου: Οι παραχωρήσεις των χώρων του με ποια διαδικασία έγιναν; Είναι νόμιμη η συνάθροιση τόσου κόσμου εκεί ενώ ΔΕΝ υπάρχει αντίστοιχη άδεια;\n– Κλειστό αερογέφυρας. Για ποιο λόγο τώρα δεν παραδίδεται; Μέχρι τώρα έφταιγαν όλοι πλην της Δημοτικής Αρχής. Τώρα τι γίνεται;\n– Αναθέσεις επί αναθέσεων. Όσα καταγγέλλονταν προεκλογικά είναι πλέον καθεστώς.\nΩΡΑΙΟ ΤΟ ΠΑΡΑΜΥΘΙ\nΚαι ζήσανε αυτοί καλά και εμείς καλύτερα …»


«Η Ελλάδα χρειάζεται πολιτική αλλαγή» - Εργασία Συν\n«Σαφής και πλήρης η ανικανότητα της Κυβέρνησης να δώσει απαντήσεις σε καίρια προβλήματα του τόπου»\nΠριν ξεκινήσει η εκδήλωση, στο πλαίσιο συνέντευξης τύπου για τα τοπικά Μ.Μ.Ε., ο Βουλευτής Αττικής της Ν.Δ. και Τομεάρχης Εσωτερικών της Ν.Δ. κ. Μάκης Βορίδης ανέφερε:\n«Επισκέφθηκα τη Δράμα κατόπιν ΕΚΔΗΛΩΣΗ ΚΟΠΗΣ ΒΑΣΙΛΟΠΙΤΑΣ ΤΗΣ ΝΟ.Δ.Ε. Ν.Δ. ΔΡΑΜΑΣ ΜΕ ΚΕΝΤΡΙΚΟ ΟΜΙΛΗΤΗ ΤΟΝ ΒΟΥΛΕΥΤΗ ΚΑΙ ΤΟΜΕΑΡΧΗ ΕΣΩΤΕΡΙΚΩΝ ΤΟΥ ΚΟΜΜΑΤΟΣ Μ. ΒΟΡΙΔΗ\n«Το 2018 ελπίζουμε ότι θα είναι η χρονιά που επιτέλους ο κ. Τσίπρας θα καταλάβει ότι δεν έχει να επιτελέσει τίποτε περισσότερο και τίποτε καλύτερο από το να φύγει, να προκηρύξει εκλογές και να υπάρξει μια καινούργια Κυβέρνηση με Πρωθυπουργό τον Κυριάκο Μητσοτάκη, με καθαρή εντολή από τους πολίτες, προκειμένου να αναλάβει το έργο της ανασυγκρότησης της πατρίδος»\n«Όλοι συντεταγμένοι, όλοι ενωμένοι, προκειμένου να υπάρξει αυτή η πολιτική αλλαγή και να δοθεί ξανά ελπίδα στους Έλληνες και στον τόπο»\nΕκδήλωση κοπής βασιλόπιτας της ΝΟ.Δ.Ε. Ν. Δράμας, με κεντρικό ομιλητή τον Βουλευτή Αττικής και Τομεάρχη Εσωτερικών του κόμματος κ. Μάκη Βορίδη, πραγματοποιήθηκε το απόγευμα του Σαββάτου 3 Φεβρουαρίου 2018, στην αίθουσα του Επιμελητηρίου Δράμας. Στην εκδήλωση παραβρέθηκαν ο Βουλευτής Ν. Κιλκίς της Ν.Δ., Τομεάρχης Διοικητικής Ανασυγκρότησης και Τομεάρχης Δράμας κ. Γιώργος Γεωργαντάς, ο Βουλευτής Ν. Δράμας της Ν.Δ. κ. Δημήτρης Κυριαζίδης, ο Περιφερειάρχης Ανατολικής Μακεδονίας και Θράκης κ. Χρήστος Μέτιος, Περιφερειακοί και Δημοτικοί Σύμβουλοι, οι πρώην Βουλευτές κ.κ. Αθανάσιος Ταχυρίδης, Σταύρος Παπαδόπουλος και Στάθης Σαραφόπουλος, στελέχη, μέλη και φίλοι της Ν.Δ.. Το συντονισμό της εκδήλωσης είχε ο Πρόεδρος της ΝΟ.Δ.Ε. Δράμας κ. Αθανάσιος Ανδρούτσος.\nΑρχικά κόπηκε η βασιλόπιτα, με το φλουρί να βρίσκεται στο κομμάτι της νεολαίας, το οποίο έλαβε ο Πρόεδρος της ΟΝΝΕΔ Δράμας κ. Λευτέρης Σαμαράς. Αξίζει να σημειωθεί ότι το κομμάτι του κόμματος παρέλαβε ο παλαιότερος πρώην Πρόεδρος της ΝΟ.Δ.Ε. Δράμας κ. Φώτης Καλογήρου. Ακολούθησε προβολή βίντεο με ιστορικές στιγμές του κόμματος της Ν.Δ.\nΣτη συνέχεια απεύθυναν χαιρετισμό στην εκδήλωση ο Περιφερειάρχης Α.Μ.Θ. κ. Μέτιος, οι Βουλευτές κ.κ. Γεωργαντάς και Κυριαζίδης, ενώ αναγνώστηκε χαιρετισμός από τον Γραμματέα της Κεντρικής Πολιτικής Επιτροπής της Ν.Δ. και Βουλευτή Ν. Ηρακλείου κ. Λευτέρη Αυγενάκη. Έπειτα το λόγο έλαβε ο κ. Βορίδης, ο οποίος ήταν και ο κεντρικός ομιλητής της εκδήλωσης.\nπροσκλήσεως της Νομαρχιακής μας Οργανώσεως και με αφορμή την εκδήλωση για την κοπή της παραδοσιακής βασιλόπιτας. Είχα την ευκαιρία να έχω σειρά συναντήσεων με τον Μητροπολίτη, να δω την Αστυνομική Διεύθυνση, να δω την Πυροσβεστική και να συναντηθώ με το Δήμαρχο της πόλης. Βεβαίως, με τα κομματικά μας στελέχη και με τα αυτοδιοικητικά μας στελέχη.\nΣε μία χρονική στιγμή η οποία είναι εξαιρετικά περίπλοκη, δύσκολη και απαιτητική για μια σειρά θεμάτων, αλλά και για το μεγάλο μας ζήτημα, για το εθνικό ζήτημα που συνδέεται με την επίλυση της ονομασίας της FYROM. Η θέση της Ν.Δ. για το ζήτημα αυτό έχει διατυπωθεί. Έχει διατυπωθεί με σαφήνεια και με καθαρότητα και στην πραγματικότητα συνοψίζεται σε δύο φράσεις που περικλείουν τη στρατηγική μας: Η Μακεδονία είναι ελληνική. Δεν υπάρχει Μακεδονικό έθνος. Οποιαδήποτε λύση πρέπει να κινείται, να σέβεται και να υπηρετεί αυτούς τους δύο στρατηγικούς άξονες. Η θέση του λαού μας έχει εκφραστεί με καθαρότητα και με σαφήνεια και δυστυχώς οι χειρισμοί της Κυβέρνησης έχουν οδηγήσει σε απόλυτο διχασμό και σε απόλυτη διαίρεση την κοινή γνώμη. Όπως είπε και ο Πρόεδρός μας, ο Κυριάκος Μητσοτάκης, εμείς δεν πρόκειται να δεχθούμε να διχάσουμε τον ελληνικό λαό, προκειμένου να ενώσουμε τους Σκοπιανούς. Ο τρόπος με τον οποίον η Κυβέρνηση χειρίζεται το ζήτημα έχει οδηγήσει στο σημείο αυτό και για αυτό από εμάς τουλάχιστον δεν πρόκειται να υπάρξει σύμπραξη σε ο,τιδήποτε, μιας και έτσι έχει διαμορφωθεί η κατάσταση.\nΑπό εκεί και πέρα, είναι σαφές ότι αυτή η Κυβέρνηση, πέρα των διαπιστωμένων ψεμάτων της, πέρα των εξαπατήσεων, είναι και σαφής και πλήρης η ανικανότητά της να δώσει απαντήσεις σε καίρια προβλήματα του τόπου. Οι ελεύθεροι επαγγελματίες, αλλά και εν γένει οι εργαζόμενοι, ουσιαστικά εξοντώνονται από μια δυσβάσταχτη φορολογία. Η μικροί και μεσαία επιχειρηματικότητα διαλύεται. Η μεσαία τάξη βρίσκεται υπό καθεστώς διωγμού και αφανισμού. Όλο και μεγαλύτερα τμήματα του ελληνικού λαού μας φτωχοποιούνται και ταυτόχρονα ο κ. Τσίπρας επαίρεται για τις επιδοματικές του πολιτικές. Δηλαδή, αφού εισπράττει τεράστια ποσά εν συνεχεία δημιουργεί εξαρτημένους πολίτες που δεν μπορούν να ζήσουν μόνοι τους, αλλά εξαρτώνται από τη χορήγηση αυτών των επιδομάτων. Αυτή δεν είναι μια Ελλάδα η οποία μας αξίζει, αυτή δεν είναι μια Ελλάδα που θέλουμε και αυτή δεν είναι μια Ελλάδα στην οποία είμαστε καταδικασμένοι να ζήσουμε. Η ανομία έχει κυριαρχήσει, το χάος στα Πανεπιστήμια είναι μια πραγματικότητα ζοφερή, που ζουν τα παιδιά μας κάθε μέρα, η ανεξέλεγκτη μετανάστευση δημιουργεί τις δικές της συνέπειες που υφίστανται κυρίως ευρύτεροι αστικοί πληθυσμοί.\nΆρα, λοιπόν, δεν υπάρχει κάτι περισσότερο να δώσει ο κ. Τσίπρας. Οι δήθεν υποσχέσεις του για καθαρή έξοδο θα διαψευστούν και αυτές, όπως διαψεύστηκε ο οδικός χάρτης του κ. Τσακαλώτου για την ποσοτική χαλάρωση, για την ένταξη στην ποσοτική χαλάρωση και για την άρση των κεφαλαιακών ελέγχων. Η Ελλάδα χρειάζεται πολιτική αλλαγή. Και το 2018 ελπίζουμε ότι θα είναι η χρονιά που επιτέλους ο κ. Τσίπρας θα καταλάβει ότι δεν έχει να επιτελέσει τίποτε περισσότερο και τίποτε καλύτερο από το να φύγει, να προκηρύξει εκλογές και να υπάρξει μια καινούργια Κυβέρνηση με Πρωθυπουργό τον Κυριάκο Μητσοτάκη, με καθαρή εντολή από τους πολίτες, προκειμένου να αναλάβει το έργο της ανασυγκρότησης της πατρίδος. Για αυτόν το στόχο, σε αυτή τη κατεύθυνση, θα δουλέψουμε όλοι. Θα δουλέψουν τα κομματικά μας στελέχη, θα δουλέψει η Νομαρχιακή Οργάνωση, θα δουλέψουν οι Βουλευτές μας, θα δουλέψουν οι τοπικές μας επιτροπές και τα αυτοδιοικητικά μας στελέχη. Όλοι συντεταγμένοι, όλοι ενωμένοι, προκειμένου να υπάρξει αυτή η πολιτική αλλαγή και να δοθεί ξανά ελπίδα στους Έλληνες και στον τόπο».\nΑπαντώντας, σε ερώτηση σχετικά με τις συναντήσεις που είχε κατά την παραμονή του στη Δράμα και τα προβλήματα τα οποία κατέγραψε, ο κ. Βορίδης σημείωσε:\n«Ετέθησαν μια σειρά ζητημάτων. Συζητήσαμε αρκετά θέματα. Θα έλεγα ότι το κεντρικό ζήτημα το οποίο αναδεικνύεται ως ένα σημαντικό, βασικό και απόλυτα αναγκαίο έργο υποδομής, είναι η σύνδεση με τον οδικό άξονα, ουσιαστικά της πόλης με την Εγνατία. Αυτό είναι πράγματι ένα έργο, το οποίο μάλιστα είχα βρει και ήταν δρομολογημένο να γίνει όταν ήμουν Υπουργός Υποδομών το 2011-2012. Δυστυχώς δεν προχώρησε, αλλά είναι σαφές ότι πρέπει να αποτελέσει πρώτη προτεραιότητα της επόμενης Κυβένρνβσης. Είναι σαφές ότι αυτό είναι κάτι που είναι απολύτως ζωτικό, αναγκαίο και εύλογο και δίκαιο να γίνει για την περιοχή.\nΥπήρξαν και άλλα ζητήματα που συζητήσαμε. Συζητήσαμε για θέματα της αυτοδιοίκησης, τα οποία απασχολούν. Ιδιαίτερα οι τεράστιες καθυστερήσεις που υπάρχουν αυτή τη στιγμή λόγω της μεγάλης γραφειοκρατίας, η οποία έχει επιδεινωθεί ειδικά τα τελευταία τρία χρόνια, με αποτέλεσμα να καθυστερούν οι δημοπρατήσεις έργων και άρα το αναπτυξιακό πρόσημο, που μπορεί να συμβάλλει η αυτοδιοίκηση σε αυτό, να μην δίνεται. Συζητήσαμε για όλη αυτή την αναστάτωση η οποία έχει δημιουργηθεί στην αυτοδιοίκηση με τις παλινωδίες του Υπουργείου Εσωτερικών με τις εξαγγελίες περί αλλαγής εκλογικών συστημάτων, με την αλλαγή και την μη αλλαγή και να δούμε αν θα είναι αλλαγή τελικώς της ημερομηνίας των αυτοδιοικητικών εκλογών.\nΚαι συζητήσαμε και για τα θέματα της σημαντικής μείωσης των χρηματοδοτήσεων κυρίως για έργα στην αυτοδιοίκηση, για τα θέματα που αντιμετωπίζει η Αστυνομία, που είναι θέματα πάλι υποδομών. Κυρίως είναι θέματα ανανέωσης των οχημάτων και δυστυχώς πρέπει να το πω, την ώρα που ο κ. Τσίπρας επαίρεται για τα πλεονάσματα, η Αστυνομία δεν έχει βενζίνη για να βάλει στα οχήματά της. Άρα πρέπει κι εδώ κανείς να δει καθαρά και σωστά τις προτεραιότητές του. Αντίστοιχα θέματα έχει και η Πυροσβεστική, με πρόσθετα ζητήματα που αφορούν και το προσωπικό.\nΚαι βεβαίως υπάρχει και το θέμα που μπορεί να φαίνεται ειδικό, αλλά, κατά τη γνώμη μου, είναι πολύ σημαντικό, των κειμηλίων που πρέπει να επιστραφούν στη Μονή Εικοσιφοίνισσας και εκεί ο Αντώνης Σαμαράς είχε ασχοληθεί προσωπικά και επίμονα με το ζήτημα αυτό. Δυστυχώς είναι ένα θέμα στο οποίο εγκαταλείφθηκε η πίεση προς την πλευρά της Βουλγαρίας και το οποίο πρέπει να συνεχίσουμε. Είναι κάτι το οποίο το δικαιούμαστε, είναι απολύτως εύλογο και δίκαιο και οφείλουμε να συνεχίσουμε να το διεκδικούμε».\nΤέλος, μετά από ερώτηση αν αντιμετώπισε κατά την παραμονή του στη Δράμα το θέμα της αφαίρεσης αρμοδιοτήτων του Αντιπεριφερειάρχη Δράμας κ. Αργύρη Πατακάκη από τον Περιφερειάρχη Ανατολικής Μακεδονίας και Θράκης κ. Χρήστο Μέτιο, ο Τομεάρχης Εσωτερικών της Ν.Δ. κ. Βορίδης σημείωσε: «Δεν το αντιμετώπισα γενικώς. Δεν ανέκυψε ως ζήτημα και δεν έχω να κάνω κάποιο σχόλιο. Όπως ξέρετε, θέματα αρμοδιοτήτων είναι ζήτημα της Περιφερειακής Αυτοδιοίκησης. Ο Περιφερειάρχης εκτιμά και κρίνει πως πρέπει να εξουσιοδοτήσει τους συνεργάτες του και με τι αρμοδιότητες. Δεν είναι κάτι στο οποίο εμπλεκόμαστε εμείς».\n«Άμεσα πρέπει να καταβληθούν οι αποζημιώσεις των Κτηνοτρόφων της Δράμας για τη Βρουκέλλωση»


Ζέκα: "Επιβάλαμε το ρυθμό μας" | greensports.gr\nΖέκα: "Επιβάλαμε το ρυθμό μας"\nΟ αρχηγός του Παναθηναϊκού, Κάρλος Ζέκα μίλησε στον αθλητικό ραδιοφωνικό σταθμό "Sport24 Radio 103,3" για τη νίκη του “τριφυλλιού” κόντρα στον Ολυμπιακό και δεν έκυψε την ανυπομονησία του να μπει στην Εθνική ομάδα.\nΓια τις πρώτες σκέψεις μετά την επικράτηση στο ντέρμπι: “Ήταν πολύ σημαντικό το παιχνίδι για εμάς και είμαστε χαρούμενοι που κερδίσαμε. Σημειώσαμε γκολ νωρίς και στη συνέχεια καταφέραμε να επιβάλουμε τον ρυθμό μας. Αυτό ήταν το… κλειδί για τη νίκη μας”.\nΓια την ετοιμότητα του Παναθηναϊκού και όσα τους είπε ο Μαρίνος Ουζουνίδης: “Δεν περίμενα ο Ολυμπιακός να είναι κακός, περίμενα όμως εμείς να είμαστε καλύτεροι και το δείξαμε μέσα στο παιχνίδι. Ο προπονητής μας είπε πώς πρέπει να παίξουμε και να τα δώσουμε όλα, όπως κάναμε”.\nΓια το αν έπρεπε το σκορ να είναι μεγαλύτερο: “Είχαμε ευκαιρίες να πετύχουμε δεύτερο και τρίτο γκολ. Σημαντικό ήταν που νικήσαμε, αυτό μετράει”.\nΓια τη συνέχεια του “τριφυλλιού” στη σεζόν και τον αντίπαλο στο Κύπελλο: “Πλέον δεν μπορούμε να κοιτάξουμε πίσω και τα παιχνίδια που ηττηθήκαμε. Σκεφτόμαστε το κύπελλο και τα playoffs. Δεν μας νοιάζει ο αντίπαλος στο Κύπελλο. Είναι οι τέσσερις μεγάλες ομάδες στην Ελλάδα και δεν μπορούμε να επιλέξουμε”.\nΌσο για την συμμετοχή του στην Εθνική μας ομάδα: “Αύριο θα πάω στην Εθνική πρώτη φορά και είμαι πολύ χαρούμενος γι” αυτό”.


ΣΥΝΕΝΤΕΥΞΗ ΤΥΠΟΥ ΣΤΟ ΤΕΕΣ ΓΙΑ ΤΗΝ ΕΠΙΚΕΙΜΕΝΗ ΕΠΙΣΚΕΨΗ ΤΟΥ ΠΑΤΡΙΑΡΧΟΥ ΚΥΡΙΛΛΟΥ ΣΤΗΝ ΛΑΤΙΝΙΚΗ ΑΜΕΡΙΚΗ | ΡΩΣΙΚΗ ΟΡΘΟΔΟΞΗ ΕΚΚΛΗΣΙΑ\nΕιδήσεις > Εξωτερικό > ΣΥΝΕΝΤΕΥΞΗ ΤΥΠΟΥ ΣΤΟ ΤΕΕΣ ΓΙΑ ΤΗΝ ΕΠΙΚΕΙΜΕΝΗ ΕΠΙΣΚΕΨΗ ΤΟΥ ΠΑΤΡΙΑΡΧΟΥ ΚΥΡΙΛΛΟΥ ΣΤΗΝ ΛΑΤΙΝΙΚΗ ΑΜΕΡΙΚΗ\nShare the post "ΣΥΝΕΝΤΕΥΞΗ ΤΥΠΟΥ ΣΤΟ ΤΕΕΣ ΓΙΑ ΤΗΝ ΕΠΙΚΕΙΜΕΝΗ ΕΠΙΣΚΕΨΗ ΤΟΥ ΠΑΤΡΙΑΡΧΟΥ ΚΥΡΙΛΛΟΥ ΣΤΗΝ ΛΑΤΙΝΙΚΗ ΑΜΕΡΙΚΗ"\nΣυνέντευξη για την μεταξύ 11 και 22 Φεβρουαρίου 2016 επικείμενη επίσκεψη του Αγιωτάτου Πατριάρχου Μόσχας και Πασών των Ρωσιών Κυρίλλου στην Λατινική Αμερική παραχώρησαν στις 5 Φεβρουαρίου 2016 στο Τμήμα Εξωτερικών Εκκλησιαστικών Σχέσεων του Πατριαρχείου Μόσχας ο Μητροπολίτης Βολοκολάμσκ Ιλαρίωνας, Πρόεδρος του ΤΕΕΣ, ο κ. Β. Λεγκοΐντα, Πρόεδρος του Συνοδικού Τμήματος Σχέσεων Εκκλησίας, Κοινωνίας και ΜΜΕ και ο Ιερέας Αλέξανδρος Βόλκωφ, Διευθυντής του Γραφείου Τύπου του Πατριάρχου Μόσχας και Πασών των Ρωσσιών. Σημειωτέον ότι το πρόγραμμα της επισκέψεως περιλαμβάνει τις μεταβάσεις στη Δημοκρατία της Κούβας, τη Δημοκρατία της Παραγουάης και την Ομοσπονδιακή Δημοκρατία της Βραζιλίας.\nΟ Πρόεδρος του ΤΕΕΣ αναφέρθηκε στην επικείμενη επίσκεψη του Αγιωτάτου Πατριάρχου Κυρίλλου στη Λατινική Αμερική και μεταξύ άλλων είπε:\n«Ο πρώτος σταθμός του προγράμματος θα είναι η Κούβα, όπου κατόπιν προσκλήσεως του Προέδρου του Κρατικού Συμβουλίου κ. Ραούλ Κάστρο και του Υπουργικού Συμβουλίου της Κούβας ο Αγιώτατος Πατριάρχης φθάνει το απόγευμα στις 11 Φεβρουαρίου. Ως Μητροπολίτης και Πρόεδρος του Τμήματος Εξωτερικών Εκκλησιαστικών Σχέσεων ο Αγιώτατος κ. Κύριλλος μετέβη στην Κούβα και είχε συναντήσεις με κρατική ηγεσία. Με την άμεση εποπτεία του Μητροπολίτη Κυρίλλου πραγματοποιήθηκαν έργα κατασκευής του Ιερού Ναού της Παναγίας του Καζάν Αβάνας, τον οποίο και εγκαινίασε ο ίδιος».\nΣύμφωνα με τον Μητροπολίτη Ιλαρίωνα, ο Πρόεδρος της Κούβας κ. Ραούλ Κάστρο το 2009 προσκάλεσε τον πλέον Πατριάρχη Κύριλλο να μεταβεί στο νησί, αλλά ο τελευταίος κωλύθηκε μέχρι σήμερα εξαιτίας των ειρηνικών επισκέψεων προς τις αδελφές κατά τόπους Εκκλησίες και μεταβάσεων στις επαρχίες της Ρωσίας, της Ουκρανίας, της Λευκορωσίας, της Μολδαβίας και άλλων χωρών. Στις 17 Νοεμβρίου 2011 ο Προκαθήμενος της Ρωσικής Εκκλησίας έλαβε μια δεύτερη πρόσκληση από τον Ραούλ Κάστρο, η οποία μάλιστα δεν ήταν και τελεταία. Τον περασμένο Σεπτέμβριο ο Πατριάρχης Κύριλλος αποφάσισε να επισκεφθεί την Κούβα στα πλαίσια των εορτασμών της 45ετίας εγκαινίων του πρώτου εκεί Ιερού Ναού Αγίων Κωνσταντίνου και Ελένης του Πατριαρχείου Μόσχας. Η Ρωσόφωνη κοινότητα της Κούβας περιλαμβάνει 15 χιλιάδες μέλη και με ανυπομονησία αναμένει τον Προκαθήμενο της Ρωσικής Εκκλησίας.\nΟ Αγιώτατος Πατριάρχης Κύριλλος θα έχει συναντήσεις με τον Φιντέλ Κάστρο και τον Πρόεδρο του Κρατικού Συμβουλίου Ραούλ Κάστρο, θα επισκεφθεί τον κέντρο αποκαταστάσεως παιδιών «Αλληλεγγύη στον Παναμά». Την Κυριακή, στις 14 Φεβρουαρίου, ο Αγιώτατος κ. Κύριλλος θα προεξάρχει της Θείας Λειτουργίας στο Ρωσικό Ιερό Ναό της Παναγίας Καζάν Αβάνας.\nΘα λάβει χώρα στην Κούβα και ένα άλλο μεγάλης σημασίας γεγονός. Σε ενδιάμεση στάση που θα πραγματοποιήσει στο ταξίδι του για το Μεξικό ο Πάπας Ρώμης Φραγκίσκος, ελήφθη απόφαση να συναντηθούν οι επικεφαλής της Ρωμαιοκαθολικής της Ρωσικής Ορθοδόξου Εκλησίας στις 12 Φεβρουαρίου στην Κούβα. Η συνάντηση θα φιλοξενηθεί στο διεθνή αερολιμένα Αβάνας.\nΗ συνάντηση αυτή των Προκαθημένων της Ρωσικής Ορθοδόξου και της Ρωμαιοκαθολικής Εκκλησίας προετοιμαζόταν από καιρό. Κατά το διάστημα 1996-97 διεξήχθησαν έντονες διαπραγματεύσεις σχετικά με το ενδεχόμενο της συναντήσεως του Αγιωτάτου Πατριάρχου Αλεξίου Β’ και του Πάπα Ιωάννη Παύλου Β’ στην Αυστρία, αλλά οι διαπραγματεύσεις διέκοψαν λόγῳ προβλημάτων, επί των οποίων δεν βρέθηκαν συμπεφωνημένες λύσεις. Πρωτίστως αυτό αφορούσε τις ενέργειες των Ελληνόρυθμων Καθολικών στην Ουκρανία και τον προσηλυτισμό των Ρωμαιοκαθολικών μισσιοναρίων στο κανονικό έδαφος του Πατριαρχείου Μόσχας. Ταυτόχρονα οι εκκλησιαστικές αρχές της Ορθοδόξου Εκκλησίας της Ρωσίας ποτέ δεν απέρριπταν το ενδεχόμενο μιας τοιαύτης συναντήσεως στο μέλλον, μόλις υπάρξουν οι πιο κατάλληλες προϋποθέσεις.\nΗ ουνία ήταν στο επίκεντρο όλων των προβλημάτων στις σχέσεις μεταξύ των δύο Εκκλησιών και το βασικό κώλυμα για τη συνάντηση των Προκαθημένων.\n«Σήμερα η κατάσταση στη Μέση Ανατολή, τη Βόρεια και την Κεντρώα Αφρική και σε λοιπές περιοχές, όπου οι εξτρεμιστές διαπράττουν γενοκτονία εις βάρος των χριστιανών, θέλει λήψη άμεσων μέτρων και στενότερη συνεργασία μεταξύ των χριστιανικών Εκκλησιών. Είναι καιρός πλέον να αφήσουμε στην άκρη τις εσωτερικές διαφωνίες και να συντονίσουμε τις προσπάθειες για τη διάσωση του χριστιανισμού στις περιοχές, όπου υφίσταται απηνείς διώξεις.\nΗ Ιερά Σύνοδος της Ιεραρχίας η οποία ολοκληρώθηκε στις 3 Φεβρουαρίου στη Μόσχα, κάλεσε το 2016 να είναι έτος ιδιαιτέρων προσπαθειών προς αυτή την κατεύθυνση. Γι΄αυτό παρά τις εκρεμμότητες μεταξύ των Εκκλησιών, ελήφθη απόφαση για μια άνευ αναβολής συνάντηση μεταξύ του Αγιωτάτου Πατριάρχου Κυρίλλου και του Πάπα Ρώμης Φραγκίσκου με το θέμα των διώξεων σε βάρος των χριστιανών να είναι κεντρικό».\n«Επί σειρά τελευταίων ετών υπεβλήθησαν πολλαπλές προτάσεις σχετικά με τον τόπο συναντήσεως. Δεν ήθελε όμως εξ αρχής ο Αγιώτατος κ. Κύριλλος να φιλοξενηθεί η συνάντηση στην Ευρώπη, εφόσον έχουν βεβαρημένο παρελθόν οι σχέσεις μεταξύ χριστιανών, χαρακτηριζόμενες από διχασμούς και συγκρούσεις. Με τη συνάντηση στο Νέο Κόσμο ευελπιστούμε να ανοιξουμε μια νέα σελίδα στις σχέσεις μεταξύ των δύο Εκκλησιών. Η συναντήσει θα κλείσει με την υπογραφή ενός κοινού ανακοινωθέντος».\nΣτις 14 – 15 Φεβρουαρίου ο Αγιώτατος Πατριάρχης Κύριλλος θα επισκεφθεί τη Δημοκρατία της Παραγουάης κατόπιν προσκλήσεως του Προέδρου της χώρας Οράθιο Μανουέλ Κάρτες. Η επίσκεψη θα αποτελεί φόρο τιμής στους Ρώσους μετανάστες οι οποίοι τη δεκαετία 1920-30 προσέφεραν τα μάλα στην Παραγουάη με τις επιστημονικές αποστολές σε απομακρυσμένες περιοχές της χώρας, με την έρευνα της ζωής των ντόπιων Ινδιάνων και τη διδασκαλία στα Πανεπιστήμια της χώρας.\nΤην εορτή της Υπαπαντής, στις 15 Φεβρουαρίου, ο Αγιώτατος Πατριάρχης Κύριλλος θα τελέσει τη Θεία Λειτουργία στο Ρωσικό Ιερό Ναό της Αγίας Σκέπης της Ασουνθιόν. Ἐν συνεχείᾳ θα μεταβεί στο ρωσικό τμήμα του νεκροταφείου της πόλεως, όπου θα τελέσει το Τρισάγιο. Αυθημερόν ο Αγιώτατος κ. Κύριλλος θα έχει συνάντηση με τον Πρόεδρο της Παραγουάης κ. Οράθιο Μανουέλ Κάρτες και ακολούθως με τους ομογενείς κάτοικους της χώρας.\nΗ επίσκεψη του Αγιωτάτου Πατριάρχου Κυρίλλου στη Βραζιλίου πραγματοποιείται στα πλαίσια της επετείου των 95 ετών από ελεύσεως στις 21 Ιουλίου 1921 των 1217 Ρώσων μεταναστών από την Καλλίπολη στο Ρίο ντε Τζανέιρο και της 79ης επετείου από ιδρύσεως της επαρχίας Αργεντινής και Νότιας Αμερικής της Ορθοδόξου Εκκλησίας της Ρωσίας, σπουδαίο μέρος της οποίας καταλαμβάνει και η Βραζιλία.\nΟ Αγιώτατος κ. Κύριλλος θα επισκεφθεί την πρωτεύουσα της χώρας, όπου θα έχει συνάντηση με την Πρόεδρο της Ομοσπονδιακής Δμοκρατίας της Βραζιλίας κα Ντίλμα Ρούσεφ. Ἐν συνεχεία θα μεταβεί στο Ρίο ντε Τζανέιρο και θα τελέσει δοξολογία στο όρος Κορκοβάντο, πλησίον του αγάλματος Χριστού του Λυτρωτή, θα προσκυνήσει στο Ιερό Ναό της Αγίας Μάρτυρος Ζηναΐδος της Ορθοδόξου Εκκλησίας της Ρωσίας και θα έχει συνάντηση με τον Καρδινάλιο Οράνι Ζουάν Τεμπέστα, Αρχιεπίσκοπο του Ρίο ντε Τζανέιρο. Η επίσκεψη στη Βραζιλία θα ολοκληρωθεί την Κυριακή, στις 21 Φεβρουαρίου, με την μετάβαση στο Σαν Πάουλου. Ο Αγιώτατος Πατριάρχης Κύριλλος θα τελέσει Θεία Λειτουργία στον Ιερό Ναό Αγίου Παύλου του Πατριαρχείου Αντιοχείας και θα προσκυνήσει στον Ιερό Ναό Ευαγγελιστρίας της Ρωσικής Εκκλησίας.\nΑυθημερόν το απόγευμα ο κ. Κύριλλος με τη συνοδεία αυτού θα αναχωρήσει για Μόσχα.\nΑμέσως μετά οι εκπρόσωποι της Ρωσικής Εκκλησίας απάντησαν σε πολλαπλές ερωτήσεις των δημοσιογράφων.


Ταξίδι στη Γροιλανδία: η δυτική ακτή | HuffPost Greece\n20/04/2019 09:59 EEST | Updated 20/04/2019 09:59 EEST\nΕκεί που ο χειμώνας αργεί να τελειώσει\nΗ πόλη του Ilulussat\nΤο Ilulissat είναι η τρίτη πόλη της Γροιλανδίας και η απαραίτητη στάση εάν θέλει κάποιος να επισκεφθεί τα παγόβουνα που εδώ και 3000 χρόνια στέκονται αγέρωχα στις δυτικές ακτές του νησιού. Για να φτάσεις εδώ- όπως και παντού στη Γροιλανδία- ο μόνος τρόπος είναι το αεροπλάνο. Η πτήση από το Kangerlussuaq θα σε φέρει σε 45 λεπτά περίπου (καιρού θέλοντος…) και θα πετάξει πάνω απο μια κάτασπρη θάλασσα πάγου.\nΗ ζωή στο Ilulissat οργανώνεται γύρω από το λιμάνι. Οι ντόπιοι ασχολούνται με την αλιεία και από το λιμάνι διακινούνται οι περίφημες γροιλανδικές γαρίδες και ο μπακαλιάρος. Εκτός από ψάρια, η Γροιλανδία δεν παράγει τίποτα. Και πως θα ήταν δυνατό, όταν το 80% του εδάφους καλύπτεται από μόνιμο πάγο, ο χειμώνας διαρκεί 7 μήνες και οι διάσπαρτες πόλεις δεν επικοινωνούν μεταξύ τους καθώς δεν υπάρχουν δρόμοι.\nΤο Λιμάνι του Ilulussat είναι βασικός κόμβος για την εξαγωγή της γαρίδας\nΟι Ινουίτ της Γροιλανδίας επιβίωσαν για αιώνες τρώγοντας σχεδόν αποκλειστικά κρέας και ψάρια. Φώκιες, φάλαινες, τάρανδοι και βούβαλοι ήταν το καθημερινό κυνήγι. Το φαγητό ήταν περισσότερο επιβίωση παρά γαστρονομία. Σήμερα όμως οι συνθήκες έχουν αλλάξει. Οι Ινουίτ έχουν εγκαταλείψει τις παραδοσιακές τους συνήθειες και το κυνήγι δεν αποτελεί παρά μια περιστασιακή ασχολία. Αν και η φάλαινα και η φώκια αποτελούν ακόμα μέρος της διατροφής, το κυνήγι τους είναι ελεγχόμενο από την κυβέρνηση και επιτρέπεται μόνο ορισμένες φορές το χρόνο και σε πολύ συγκεκριμένα είδη. Πλέον σχεδόν όλα τα τρόφιμα εισάγονται από τη Δανία. Αυτό έχει ως αποτέλεσμα να είναι ιδιαίτερα ακριβά αλλά και να υπάρχουν αρκετές ελλείψεις καθώς ο καιρός δεν επιτρέπει πάντα τις εισαγωγές. Στα δύο σουπερμάρκετ του Ilulusssat, βρήκα μπανάνες που έμοιαζαν σχεδόν σαν να είχαν βγει από την κατάψυξη και τρία είδη από λαχανικά, όλα εισαγόμενα και πακεταρισμένα από τη Δανία στο τριπλάσιο της τιμής τους. Ακόμα και στα εστιατόρια οι ποικιλίες στα πιάτα περιορίζονται στα βασικά υλικά και πάντα πρέπει να ρωτάς τι υπάρχει στο μενού. Η ζωή είναι τόσο ακριβή στη Γροιλανδία σε σημείο που κάνει τη Δανία – μια από τις ακριβότερες χώρες της Ευρώπης να φαντάζει φθηνή…\nΑπό τους 56,000 Ινουίτ που έχουν παραμείνει στη Γροιλανδία, περίπου οι 27,000 εργάζονται, 10,000 από τους οποίους απασχολούνται στον δημόσιο τομέα. Οι υπόλοιποι ασχολούνται με την αλιεία τον τουρισμό και τις εξορύξεις στα ορυχεία. Τα ποσοστά αλκοολισμού, ναρκωτικών ουσιών αλλά και HIV-AIDS στη Γροιλανδία είναι τα υψηλότερα σε δανέζικο έδαφος. Όπως συνέβη σε όλους σχεδόν τους γηγενείς πληθυσμούς, που έχασαν σταδιακά τον παραδοσιακό τρόπο ζωής τους και τη σύνδεση με το παρελθόν τους, οι σημερινοί Ινουιτ παλεύουν να προσαρμοστούν σε ένα κόσμο που αλλάζει γρήγορα και σε μια κοινωνία που είναι περισσότερη δανέζικη παρά δική τους.\nΠερπατώντας στη θάλασσα- η οποία παραμένει παγωμένη 7 μήνες το χρόνο στον κλειστό κόλπο του Ilulussat\nΣτη Γροιλανδία δεν υπάρχουν άστεγοι και φυλακές. Αν κάποιος εγκλιματίσει, ακόμα και αν διαπράξει φόνο, η κοινότητα του τον τιμωρεί με την απομόνωση του από τα υπόλοιπα μέλη της. Μόνο αν διαπράξει σοβαρό αδίκημα δεύτερη φορά θα σταλεί στη Δανία για να εκτίσει ποινή σε κάποια φυλακή. Αντίστοιχα δεν υπάρχουν επιδόματα ανέργων ή οποιαδήποτε πρόνοια για ανθρώπους που δεν τα καταφέρνουν και τόσο καλά. Αυτό έχει ως αποτέλεσμα ένα μεγάλο ποσοστό Ινουίτ με ψυχολογικά, οικονομικά ή προβλήματα υγείας να καταφεύγει στη Δανία όπου έχει πρόσβαση σε επιδόματα πρόνοιας. Όμως και εκεί, οι περισσότερες πιθανότητες είναι δυστυχώς να καταλήξουν στο περιθώριο της κοινωνίας.\nΘα επανέλθουμε στο θέμα των Ινουίτ όμως πρώτα ας κάνουμε μια στάση στο Disco Bay και στο παγωμένο φιορδ, όπου στέκουν επιβλητικά, εδώ και 3000 χρόνια τα μοναδικά παγόβουνα. Η πρόσβαση σε αυτά γίνεται μόνο με πλοίο και αυτό μόνο κατά τη διάρκεια του χειμώνα. Μόλις οι θερμοκρασίες ανέβουν, το φιορδ πλημμυρίζει από το νερό που ελευθερώνουν οι πάγοι και γίνεται απροσπέλαστο για τα πλοία.\nΤο ταξίδι με το πλοίο διαρκεί περίπου 3 ώρες και περνάει τόσο κοντά στα παγόβουνα που έχεις την εντύπωση ότι θα τα αγγίξεις. Ενθουσιασμένη διάλεξα μια θέση στην άκρη της πλώρης με πλήρη θέα στον κόλπο και περίμενα να δω απο κοντά τα παγόβουνα. Στο σκούρο μπλε της θάλασσας καθρεφτίζονται οι επιβλητικοί όγκοι πάγου και οι γλάροι πετάνε δίπλα σου αφήνοντας δυνατές φωνές. Ο δυνατός ήλιος εναλλάσσεται με άσπρα σύννεφα χρωματίζοντας την ατμόσφαιρα με μια σχεδόν διάφανη λευκή χροιά. Σε αυτό τη σημείο το κρύο σου κόβει την ανάσα. Καθώς περνάμε ανάμεσα από τα παγόβουνα, νιώθω ότι πλέον δεν μπορώ να αναπνεύσω. Η κάμερα μου δεν λειτουργεί, τα χέρια μου – παρόλα τα ειδικά ρούχα- δεν μπορούν πλέον να αγγίξουν τίποτα- και τρέμω τόσο πολύ που δεν αισθάνομαι ούτε το κούνημα του πλοίου. Ο καπετάνιος μας λέει ότι καμιά φορά οι πάγοι μετακινούνται απροειδοποίητα δημιουργώντας μεγάλα κύματα και αυτό μπορεί να αναποδογυρίσει τα πλοία που διασχίζουν τον κόλπο. Συμπληρώνει ότι αν κάποιος πέσει στο παγωμένο νερό έχει ακριβώς 1.30 λεπτό μέχρι να πεθάνει. Δε νομίζω ότι είναι αυτό που θα ήθελα να ακούσω εκείνη τη στιγμή.\nΧιλιάδες χρόνια χρειάστηκαν για να δημιουργηθούν αυτοί οι επιβλητικοί όγκοι πάγου που μέσα τους κρύβουν τα μυστικά της επιβίωσης του ανθρώπου. Η ζωή μας είναι τόσο άρρηκτα δεμένη μαζί τους και το τέλος τους θα σημάνει και το δικό μας τέλος . Και όμως ότι έφτιαξε η φύση με υπομονή για αιώνες, η απληστία του ανθρώπου το καταστρέφει μέσα σε λίγες δεκαετίες. Οι πάγοι στη Γροιλανδία λιώνουν με ταχύτατους ρυθμούς. Η αντίστροφη μέτρηση έχει ήδη ξεκινήσει…\nPLUS: Ταξίδι Γροιλανδία


Ανέκδοτο: Ο πόντιος και ο μαύρος στην έρημο ! Τρελό γέλιο | Ανέκδοτα - Καθάρματα\nΑνέκδοτο: Ο πόντιος και ο μαύρος στην έρημο ! Τρελό γέλιο\nΈνας πόντιος και ένας μαύρος μετά από αεροπορικό ατύχημα καταλήγουν να περιπλανιούνται στην έρημο. Μπροστά βαδίζει ο Πόντιος και ακολουθεί ο μαύρος έτσι όπως προχωρούν ο μαύρος προσέχει τον κ%λο του Πόντιου και κάνει πονηρές σκέψεις. Προσπαθεί να βρει ένα τρόπο να το γ@μ&σει.\nΚάποια στιγμή ενώ περπατούν ο μαύρος αρχίζει και φωνάζει:\n– Πετροχελίδονα! ενώ συγχρόνως σκύβει και βάζει το κεφάλι του μέσα στην άμμο.\nΤην ίδια στιγμή ο πόντιος κοιτάζει δεξιά αριστερά πάνω κάτω και προσπαθεί να καταλάβει τι γίνεται. Ο μαύρος σηκώνεται μετά από λίγο βλέπει τον Πόντιο και τον ρωτά γεμάτος αγωνία:\n– Τι έγινε φίλε μου είσαι… ακόμη ζωντανός; είναι απίστευτο πως τη γλύτωσες καλά δεν είδες τα πετροχελίδονα;\n– Όχι ρε τι είναι αυτά;\n– Είναι άγρια πουλιά που ορμάνε και σου ρουφάνε το με το ράμφος τους το μυαλό και πεθαίνεις. Η μόνη λύση είναι μόλις τα αντιληφθείς να βάλεις το κεφάλι σου στην άμμο. Πρόσεχε λοιπόν γιατί από ότι φαίνεται φθηνά τη γλύτωσες!\nΣυνεχίζουν το δρόμο τους για αρκετή ώρα μέσα στην έρημο μέχρι τη στιγμή που ο μαύρος φωνάζει:\n– Πετροχελίδονα! Ο πόντιος σε κλάσματα του δευτερολέπτου σκύβει και βάζει το κεφάλι του μέσα στην άμμο για να γλυτώσει. Ο μαύρος πηγαίνει από πίσω του και όπως είχε εκτεθειμένο τον κ*λο του ο πόντιος τον γα**ει.\nΚαι ο πόντιος φωνάζει μέσα από την άμμο:\n– Τρυπάτε ρε γ@μημένα! όσο και να τρυπήσετε το κεφάλι μου δεν πρόκειται να το φτάσετε!\nΑΝΕΚΔΟΤΑ ΜΕ ΜΑΥΡΟΥΣΜΑΥΡΟΣ\n–Ανέκδοτο: Το κέντρο αδυνατίσματος και η ξανθιά …! Πολύ γέλιο\n23 Κοινοποιήσεις8.1χιλ. Προβολές